Abū Jūsufs el Kindī

Abū Jūsufs Jakūbs ibn Ishāks as Sabbāhs el Kindī (), plašāk zināms kā Kindī (dzimis ap 801. gadu, miris 873. gadā) bija arābu filozofs, zinātnieks un rakstnieks no Islāma zelta laikmeta. Viņš tiek uzskatīts par vienu no pirmajiem lielajiem arābu pasaules zinātniekiem. Viņa darbiem ir paliekošas pēdas islāma filozofijā, kā arī matemātikā, medicīnā, fizikā, ķīmijā, mūzikas teorijā un citās zinātnes nozarēs. Viņš arī tulkoja uz arābu valodu sengrieķu filozofu, it īpaši Arisoteļa un Platona, darbus.


Teodors Amtmanis

Teodors Amtmanis (1883—1938) bija latviešu teātra aktieris, režisors un skatuves mākslas pedagogs. Nošautās Maskavas latviešu teātra "Skatuve" trupas dalībnieks.


Mūžīgā meita

"Mūžīgā meita" () ir 2022. gada Apvienotā Karalistes un ASV mistērijas filma, kuras režisore un scenārija autore ir Džoana Hoga. Filmā galveno lomu atveido Tilda Svintone.

Filma stāsta par pusmūžā esošu kinorežisori un viņas māti, kuras viesojas noslēpumainā viesnīcā.

Filmas "Mūžīgā meita" pirmizrāde notika 79. Venēcijas kinofestivālā. ASV filmas pirmizrāde notika un to izplatīja A24. Filma guva pozitīvas atsauksmes un iekļuva vairāku kritiķu gada labāko filmu sarakstos. Tīmekļa vietnē Rotten Tomatoes filmai ir 95% vērtējums.


Luiss Tehada

Luiss Karloss "Matadors" Tehada Ansels (; dzimis , miris ) bija Panamas profesionālais futbolists, kas spēlēja uzbrucēja pozīcijā.

No 2001. līdz 2018. gadam bija Panamas futbola izlases spēlētājs.

Tenada nomira no sirdslēkmes pēc spēles savā dzimtajā pilsētā. Viņam bija 41. gads.


Semjuels Fulers

Semjuels Maikls Fulers (; dzimis , miris ) bija amerikāņu kinorežisors, scenārists, rakstnieks, žurnālists un aktieris.

Pazīstams kā mazbudžeta B klases filmu režisors, bieži veidojis filmas par strīdīgām tēmām ārpus studiju sistēmas. Fulera pirmā režisētā filma bija vesterns I Shot Jesse James (1949). 1950. gados veidojis vairākus vesternus un kara trillerus.

1960. gados režisējis tādas pazīstamas filmas kā psiholoģisko trilleri "Šoka koridors" (Shock Corridor, 1963) un neo-noir filmu The Naked Kiss (1964). Vēlāk veidojis arī daļēji autobiogrāfisko kara filmu The Big Red One (1980) un drāmu White Dog (1982). Vairākas Fulera filmas ietekmēja Franču jaunā viļņa attīstību, īpaši Žana Lika Godāra filmas. Fulers atveidoja arī epizodisku lomu viņa filmā "Trakais Pjero" (1965).

Citas pazīstamākās Fulera režisētās filmas ir The Steel Helmet (1951), Pickup on South Street (1953), Hell and High Water (1954), House of Bamboo (1955), Forty Guns (1957) un The Crimson Kimono (1959).


Fuli

Fuli, arī fulbi vai fulani, ir tauta, kas galvenokārt dzīvo Sahārā, Sāhelā un Rietumāfrikā. Fulu pamatavaloda ir fulu valoda, bet atkarībā no valsts, kurā tie dzīvo, fuli māk arī citas eiropiešu valodas. Fulu kopējais skaits tiek lēsts ap 38,6 miljoniem, no kuriem mazliet mazāk par pusi dzīvo Nigērijā. Fuliem ir raksturīgs nomadu dzīvesveids.


Pickup on South Street

Pickup on South Street ir 1953. gada ASV Aukstā kara spiegu filma, kuras režisors un scenārija autors Semjuels Fulers. Filmā galvenās lomas atveido Ričards Vidmarks, Džīna Pītersa un Telma Ritera.

Filma stāsta par kabatzagli, kurš, aplaupot sievieti, nozog arī komunistiem paredzētu sūtījumu.

Filmas Pickup on South Street pirmizrāde notika un to izplatīja 20th Century Fox. Filmu izrādīja arī 1953. gada Venēcijas kinofestivālā. Filmu nominēja Amerikas Kinoakadēmijas balvai kategorijā "Labākā aktrise otrā plāna lomā" (Ritera). 2018. gadā filma Pickup on South Street iekļauta ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filma".


Ričards Vidmarks

Ričards Vidmarks (; dzimis , miris ) bija amerikāņu kino, teātra un televīzijas aktieris un producents.

Vidmarka pirmā kino loma bija Henrija Hetaveja filmā Kiss of Death (1947), par ko saņēmis Zelta globusa balvu kategorijā "Gada labākā debija — aktieris" un nominēts Amerikas Kinoakadēmijas balvai kategorijā "Labākais aktieris otrā plāna lomā". Savas karjeras sākumā bieži atveidojis noziedznieku lomas dažādās film noir žanru filmās, taču vēlāk atveidojis arī pirmā un otrā plāna varoņus vesternos, drāmās un šausmu filmās.

2002. gadā Vidmarkam piešķīra zvaigzni Holivudas Slavas alejā.


Telma Ritera

Telma Ritera (; dzimusi , mirusi ) bija amerikāņu aktrise.

Ritera saņēmusi sešas Amerikas Kinoakadēmijas balvas nominācijas kategorijā "Labākā aktrise otrā plāna lomā", kas ir vislielākais skaits šajā nominācijā. 1958. gadā saņēmusi arī Tony balvu.

Riteru Amerikas Kinoakadēmijas balvai nominēja par lomām filmas "Viss par Ievu" (1950), The Mating Season (1951), With a Song in My Heart (1952), Pickup on South Street (1953), Pillow Talk (1959) un Birdman of Alcatraz (1962). Atveidojusi lomas arī tādās filmās kā "Brīnums 34. ielā" (1947), "Logs uz sētu" (1954), "Izstumtie" (The Misfits, 1961) un "Kā tika iekaroti Rietumi" (How the West Was Won, 1962).


Amonijas

Amonijas (Ammonia) ir foraminīferu ģints rotaliīdu kārtā. Ģinti 1772. gadā izveidoja dāņu zoologs Mortens Brunnihs. Amoniju tipiskā suga ir Ammonia beccarii. Ģeohronoloģiski amonijas ir zināmas no miocēna (neogēna periods) līdz mūsdienām.


ITV

ITV, agrāk Independent Television, ir viena no Apvienotās Karalistes vadošajām televīzijas korporācijām. Dibināta 1955. gadā, nodrošinot konkurenci un samazinot toreizējo monopolu BBC televīzijai. Tā bija pirmā komerciālā televīzija valstī. Lielāko daļu tā pastāvēšanas, tas bijis populārākais komerckanāls. Kopš 1990. gada ITV juridiski zināms kā Channel 3, lai to atšķirtu no citiem tā laika analogajiem kanāliem: BBC1, BBC2 un Channel 4.

ITV četras desmitgades bija atsevišķu televīzijas uzņēmumu tīkls, kas sniedza reģionālās televīzijas pakalpojumus, kā arī dalīja savā starpā programmas, ko rādīt visā tīklā. Katra franšīze sākotnēji piederēja citam uzņēmumam. Pēc vairākām apvienošanām, piecpadsmit reģionālās franšīzes tagad pieder diviem uzņēmumiem: ITV plc, kas pārvalda ITV1 un UTV, un STV Group, kas vada STV kanālu Skotijas ziemeļos un vidienē.


Kalnu āboliņš

Kalnu āboliņš (Trifolium montanum) ir daudzgadīgs āboliņu ģints lakstaugs. Eiropā plaši izplatīta suga. Latvijā bieži sastopams visā teritorijā.


Ādolfs Vanadziņš

Ādolfs Vanadziņš (1884—1938) bija latviešu teātra aktieris un režisors. Nošautās Maskavas latviešu teātra "Skatuve" trupas dalībnieks.


Attēls:Maskavas teātris Skatuve Augusts Krūmiņš, Kārlis Krūmiņš, Ādolfs Vanadziņš, Osvalds Glāznieks, Elza Miške pirms 1938.jpg


2. bruņutanku divīzija (Brīvā Francija)

2. bruņutanku divīzija (Brīvā Francija) (), kuru komandēja franču ģenerālis Filips Leklerks, Otrā pasaules kara beigu fāzēs cīnījās Rietumu frontē un piedalījās Francijas atbrīvošanā. Divīzija tika izveidota ap vienību kodolu, kas cīnījās Ziemeļāfrikas kampaņā, un 1943. gadā tika pārveidota par vieglo bruņutaknu divīziju. Divīzija tika izveidota 1944. gada aprīlī un tika nosūtīta uz dažādām Lielbritānijas ostām. 1944. gada 29. jūlijā, dodoties uz Franciju, divīzija sāka savu ceļu no Sauthemptonas ostas. To dažreiz sauc par Leklerka divīziju.

1944. gada kauju laikā divīzija atbrīvoja Parīzi, sakāva vācu tanku (Panzer) brigādi tanku sadursmēs Lotringā, un piedalījās Strasbūras atbrīvošanā. Pēc piedalīšanās Kolmāras operācijā divīzija tika pārvietota uz rietumiem un uzbruka vācu kontrolētajai Ruajānas ostai pie Atlantijas okeāna, līdz 1945. gada aprīlī šķērsoja Franciju un piedalījās pēdējās kaujās Vācijas dienvidos, pat vispirms iekļūstot Hitlera kalnu namiņā "Ērgļa ligzdā" (amerikāņi ieņēma zemāk esošo pilsētu). Deaktivizēta pēc kara, 2. divīzija atkal tika aktivizēta 1970. gados un kalpoja līdz 1999. gadam, kad tā tika pārveidota par 2. Bruņutanku brigādi.


Augusts Krūmiņš

Augusts Krūmiņš (1894—1938) bija latviešu teātra aktieris. Nošautās Maskavas latviešu teātra "Skatuve" trupas dalībnieks.


Alpu āboliņš

Alpu āboliņš (Trifolium alpestre) ir daudzgadīgs āboliņu ģints lakstaugs. Latvijā aug tuvu areāla ziemeļu robežai, reti sastopams. Ir zināmas atsevišķas atradnes, galvenokārt Daugavas ielejā. Suga ierakstīta Latvijas Sarkanās grāmatas 2. kategorijā, Baltijas jūras reģiona Sarkanajā grāmatā, Dānijas un Zviedrijas Apdraudēto sugu sarakstā.


Kārlis Krūmiņš (režisors)

Kārlis Krūmiņš (1897–1938) bija latviešu strēlnieks, vēlāk teātra aktieris. Nošautās Maskavas latviešu teātra "Skatuve" trupas dalībnieks.


Ammonia beccarii

Ammonia beccarii ir foraminīferu suga rotaliīdu kārtā un amoniīdu dzimtā. Sugu 1758. gadā aprakstīja zviedru zoologs Kārlis Linnejs kā Nautilus beccarii, bet 1772. gadā dāņu zoologs Mortens Brunnihs to iedalīja jaunizveidotajā amoniju ģintī. Ammonia beccarii ir amoniju ģints tipiskā suga. Tā ir izplatīta Vidusjūrā, Melnajā un Azovas jūrā, Atlantijas okeānā, pie Kubas, Indijas okeānā, Persijas līcī, pie Ķīnas krastiem u.c. Sugai ir zināma viena izmirusi apakšsuga Ammonia beccarii subsp. pohangensis Kim, 1965.


Krauklis (1994. gada filma)

"Krauklis" () ir 1994. gada ASV mistiska supervaroņu filma, kuras režisors ir Alekss Projass, bet scenārija autori — Deivids Dž. Šou un Džons Šērlijs. Filmas sižets veidots pēc 1989. gadā izdotās tāda paša nosaukuma komiksu sērijas, kuras autors ir Džeimss O'Bārs. Filma ir par mūziķi Ēriku Dreivenu, kurš ir augšāmcēlies no mirušajiem, lai atriebtos dedzinātāju bandai, kas nogalināja Ēriku un viņa līgavu.

Filmas uzņemšanas laikā notika incidents, kurā gāja bojā galvenās lomas atveidotājs Brendons Lī. Tā kā pirms Lī nāves uzņēma lielāku daļu ainu ar viņa piedalīšanos, filmu pabeidza pārrakstot scenāriju, kā arī izmantojot dublierus, kaskadierus un digitālos efektus. Pēc Lī nāves Paramount Pictures atteicās no filmas izplatīšanas un tiesības pārņēma Miramax Films, kas pārraudzīja filmas pabeigšanu. Filma veltīta Brendonam Lī un viņa līgavai Elīzai Hatonei.

Filmas pirmizrāde ASV notika 1994. gada 13. maijā. Tā saņēma pozitīvas kritiķu atsauksmes un nopelnīja 94 miljonus ASV dolāru pie 23 miljonu liela budžeta, iegūstot kulta filmas statusu. Filmai izdoti vairāki turpinājumi — The Crow: City of Angels (1996), The Crow: Salvation (2000) un The Crow: Wicked Prayer (2005), bet tiem neizdevās sasniegt oriģinālās filmas panākumus. 2024. gada augustā plānots izdot tāda paša nosaukuma rīmeiku, kurā galveno lomu tēlos Bills Skašgords.


Žetuliu Vargass

Žetuliu Dornelizs Vargass (; dzimis , miris ) bija Brazīlijas valstsvīrs. Viņš no 1930. līdz 1945. gadam un no 1951. līdz 1954. gadam bija Brazīlijas prezidents. Šis periods tiek saukts par Vargasa ēru.

Pirmās prezidentūras laikā Žetuliu Vargass piekopa autoritāru politiku, beidza pastāvēt Brazīlijas Pirmā Republika un sākās Vargasa ēra. 1937. gadā Vargass atlaida Kongresu un pasludināja Estado Novo diktatūras sākumu. Šajā laikā viņš centās modernizēt valsti, ieviešot sociālas un ekonomiskas reformas, kas uzlabotu strādnieku stāvokli un rūpniecību. 1945. gadā ar militāru apvērsumu Žetuliu Vargass tika gāzts no prezidenta krēsla. 1951. gadā viņš atkal tika ievēlēts par Brazīlijas prezidentu. 1954. gadā, reaģējot uz politisko spriedzi un apsūdzībām, Želtuliu Vargass izdarīja pašnāvību nošaujoties.


Varnas kauja

Varnas kauja (, , ) bija kauja tā sauktā Varnas krusta gājiena ietvaros, kas tika izcīnīta 1444. gada 10. novembrī Varnas pievārtē (mūsdienās Bulgārijā, tolaik Osmaņu impērijā) starp Eiropas valstu koalīciju Polijas un Ungārijas karaļa Vladislava III vadībā un Osmaņu impērijas karaspēku, kuru komandēja Murads II. Eiropas valstu karaspēks, kas sastāvēja no Polijas, Ungārijas, Bohēmijas, Horvātijas, Valahijas un citu valstu karaspēkiem, cieta smagu sakāvi, bet Polijas karalis krita kaujas laukā.

Varnas krusta karu 1443. gadā iniciēja Romas pāvests Eugenijs IV, lai paturētu Osmaņu impērijas iekarojumus Balkānos. Krusta gājiens noritēja ar mainīgām sekmēm, līdz 1444. gada 15. augustā Segedā tika noslēgts miera līgums, kas izbeidza karadarbību. Tomēr gandrīz tūlīt pēc tam krusta karotāji atsāka militārās operācijas līdz pat sakāvei Varnas kaujā.

Līdz ar kristiešu sakāvi Varnas kaujā un Polijas karaļa nāvi izjuka Polijas un Ungārijas personālūnija, bet 1453. gadā krita Konstantinopole.


Pīlas katedrāle

Pīlas katedrāle () jeb Sv. Germana katedrāles baznīca () ir 19. gadsimta otrajā pusē celta anglikāņu katedrāle, kas atrodas Menas Salas rietumu piekrastē, Pīlas pilsētā. 1154. gadā dibinātās Sodoras un Menas diecēzes galvenā baznīca.

Kaut arī baznīca ar Tinvalda (Menas Salas parlamenta) lēmumu tika iecelta par katedrāli 1980. gadā. Vecā diecēzes katedrāle 12. gadsimtā tika uzcelta Pīlas pilī. Tomēr 18. gadsimtā tā netika izmantota un sabruka. Līdz pat 1980. gadam diecēzei katedrāles nebija.


Osvalds Glāznieks

Osvalds Glāznieks (1891–1947) bija latviešu teātra aktieris un režisors. Maskavas latviešu teātra "Skatuve" dibinātājs.


Brendons Lī

Brendons Brūss Lī (; dzimis , miris ) bija amerikāņu aktieris un cīņas mākslu meistars. Deviņdesmito gadu sākumā viņš kļuva par uzlecošu asa sižeta filmu zvaigzni, un ieguva Ērika Dreivena lomu fantāzijas filmā "Krauklis" (1994), kuras filmēšanas laikā Lī gāja bojā.

Lī ir cīņas mākslas meistara un filmu zvaigznes Brūsa Lī dēls, kurš nomira, kad Brendonam bija astoņi gadi. Lī, sekojot tēva pēdās, trenējās cīņas mākslā un studēja aktiermākslu Emersonas koledžā un Lī Strasberga teātra un filmu institūtā. Savu karjeru viņš sāka ar galvenajām lomām Honkongas asa sižeta filmā Legacy of Rage (1986) un videofilmā Laser Mission (1989). Lī piedalījās arī divos 1970. gadu seriāla Kung Fu atvasinājumos, televīzijas filmā Kung Fu: The Movie (1986) un televīzijas pilotsērijā Kung Fu: The Next Generation (1987).

Pārejot uz Holivudas kino, Lī pirmā loma bija Warner Bros. policistu filmā "Atmaskošana Mazajā Tokijā" (Showdown in Little Tokyo, 1991), kurā filmējās kopā ar Dolfu Lundgrēnu. Lai gan pēc pirmizrādes tā saņēma negatīvas kritiķu un skatītāju atsauksmes, tā vēlāk kļuva par kulta filmu. Tam sekoja galvenā loma 20th Century Fox producētajā filmā Rapid Fire (1992). Lai gan filma saņēma negatīvus vērtējumus, kritiķi slavēja Lī aktierspēli.

Viņu izvēlējās galvenajai lomai filmā "Krauklis", Lī bija nofilmējies gandrīz visās savās ainās, kad viņu uzņemšanas laukumā nāvējoši ievainoja ar rekvizīta šaujamieroci. Lī pēc savas nāves saņēma atzinību par sniegumu filmā, savukārt filma saņēma kritiķu atzinību un guva komerciālus panākumus. Viņa karjeru salīdzina ar viņa tēva karjeru, jo abi vīrieši nomira jauni pirms viņu popularitāti atnesušo filmu izdošanas.


Zelma Zudraga

Zelma Zudraga (1910—1938) bija latviešu teātra aktrise. Nošautās Maskavas latviešu teātra "Skatuve" trupas dalībniece.


Lidija Bērziņa

Lidija Bērziņa (1901—1938) bija latviešu teātra aktrise. Nošautās Maskavas latviešu teātra "Skatuve" trupas dalībniece.


New General Catalogue

New General Catalogue (NGC) ir zvaigžņotās debess katalogs, kuru 1888. gadā sāka veidot dāņu astronoms Johans Ludvigs Emīls Dreiers, lai vienotā datubāze apkopotu un klasificētu galaktikas, zvaigžņu kopas un emisijas miglājus. Katalogā ir 7840 ieraksti par noteiktiem astronomiskajiem objektiem. Par katru objektu ir iekļautas pēc iespējas detalizētākas ziņas. Katrs objekts tiek numurēts ar kārtas skaitli, pirms tā vēl uzrakstot NGC, un šī numerācija mūsdienās joprojām ir viena no aktuālākajām astronomijā, lai atsauktos uz konkrētu astronomisko objektu.


Jānis Baltausis

Jānis Baltausis (1894–1938) bija latviešu teātra aktieris. Nošautās Maskavas latviešu teātra "Skatuve" trupas dalībnieks.


2023. gada Lielā Kristapa balva

2023. gada Lielā Kristapa balvu pasniegšanas ceremonija norisinājās 2024. gada 4. februārī Dailes teātrī. Ceremonijas režisors bija Matīss Kaža, un to vadīja aktieri Matīss Budovskis un Agnese Budovska.

Balvu par mūža ieguldījumu saņēma filmu māksliniece un ilggadējai Latvijas Kinematogrāfistu savienības priekšsēdētāja Ieva Romanova.

Balvām tika pieteiktas 88 filmas, tostarp 35 pilnmetrāžas, deviņas daudzsēriju filmas un 44 īsfilmas. Visvairāk balvu ieguva režisora Staņislava Tokalova darbi, kopā – piecas balvas (trīs balvas par daudzsēriju filmu "Padomju džinsi" un divas balvas par dokumentālo filmu "Viss būs labi"). Aika Karapetjana filma "Bezkaunīgie" ieguva četras balvas (tai skaitā labākā režisora balvu).


Kārlis Baltausis

Kārlis Baltausis (1904—1938) bija latviešu teātra aktieris. Nošautās Maskavas latviešu teātra "Skatuve" trupas dalībnieks.


Voldemārs Baltgalvis

Voldemārs Baltgalvis (1911—1938) bija latviešu teātra aktieris. Nošautās Maskavas latviešu teātra "Skatuve" trupas dalībnieks.


Rūdolfs Bancāns

Rūdolfs Bancāns (1898—1938) bija latviešu aktieris. Nošautās Maskavas latviešu teātra "Skatuve" trupas dalībnieks.


Zelma Boksberga

Zelma Boksberga (1912—1938) bija latviešu teātra aktrise. Nošautās Maskavas latviešu teātra "Skatuve" trupas dalībniece.


Roberts Cīrulis

Roberts Cīrulis (1896—1938) bija latviešu teātra aktieris. Nošautās Maskavas latviešu teātra "Skatuve" trupas dalībnieks.


Vilhelma kliedziens

Vilhelma kliedziens () ir skaņas efekts, kas, sākot ar 1951. gad filma Distant Drums, izmantots daudzās filmās un seriālos. Kliedzienu parasti izmanto ainās, kad kādu sašauj, krīt no liela augstuma vai izmet ar sprādziena vilni. Skaņa nosaukta ierindnieka Vilhelma, 1953. gada vesterna The Charge at Feather River, tēla vārdā, kurā viņam iešauj bultu augšstilbā. Šī bija pirmā filma pēc skaņas efekta iekļaušanas Warner Bros. fondu skaņu bibliotēkā, lai gan The Charge at Feather River bija jau trešā filma, kurā izmantots šis efekts. Šis skaņas efekts ir izmantots visās "Zvaigžņu karu filmās.


Vilis Forstmanis

Vilis Forstmanis (1894—1938) bija latviešu teātra aktieris. Nošautās Maskavas latviešu teātra "Skatuve" trupas dalībnieks.


Marta Kalniņa

Marta Kalniņa (1892—1938) bija latviešu teātra aktrise. Nošautās Maskavas latviešu teātra "Skatuve" trupas dalībniece.


Biškopis (filma)

"Biškopis" () ir 2024. gada ASV asa sižeta trillera filma, kuras režisors ir Deivids Eijers un scenārija autors Kurts Vimers. Galvenās lomas filmā atveido Džeisons Steitems, Emija Reivere-Lempmene, Džošs Hatčersons, Bobijs Naderi, Filiša Rašāda un Džeremijs Aironss.

Kad viņa labsirdīgā saimniece izdara pašnāvību pēc labdarības līdzekļu zaudēšanas pikšķerēšanas krāpniecības rezultātā, bijušais "Biškopju" aģents Ādams Klejs sāk brutālu kampaņu, lai atriebtos vainīgajiem.

Filmas pirmizrāde ASV notika un to izplata Metro-Goldwyn-Mayer Pictures ar Amazon MGM Studios zīmolu. Filmas kases ieņēmumi visā pasaulē ir 107 miljoni ASV dolāru. Tā saņēmusi pretrunīgus kritiķu vērtējumu.


Andrejs Oše

Andrejs Oše (1899—1938) bija latviešu teātra aktieris. Nošautās Maskavas latviešu teātra "Skatuve" trupas dalībnieks.


Fricis Ulmanis

Fricis Ulmanis (1899—1938) bija latviešu teātra darbinieks. Nošautās Maskavas latviešu teātra "Skatuve" trupas dalībnieks.


Kārlis Veidemanis (mākslinieks)

Kārlis Veidemanis (1897—1938) bija latviešu teātra scenogrāfs. Nošautās Maskavas latviešu teātra "Skatuve" trupas dalībnieks.


Ziemeļlanao

Ziemeļlanao (, , ) ir viena no Filipīnu provincēm valsts dienviddaļā, Ziemeļmindanao reģionā. Administratīvi dalās 22 municipalitātēs un sīkāk 462 barangajās. Provinces galvaspilsēta ir Tuboda. Provincei dažkārt ģeogrāfiski un statistiski pieskaita Iliganas augsti urbanizēto pilsētu, kas no provinces ir administratīvi un politiski neatkarīga. Lielākā daļa provinces iedzīvotāju ir sebuāņi un lanaji, bet pēc konfesionālās piederības pārsvarā katoļi (47 %) un musulmaņi (46 %).


Oskars Zēbergs

Oskars Zēbergs (1905—1938) bija latviešu teātra aktieris. Nošautās Maskavas latviešu teātra "Skatuve" trupas dalībnieks.


Elfrīda Lesiņa

Elfrīda Lesiņa (1896—1938) bija latviešu teātra sekretāre un aktrise. Nošautās Maskavas latviešu teātra "Skatuve" trupas dalībniece.


Ēriks Feldmanis (aktieris)

Ēriks Feldmanis (1913–1938) bija latviešu teātra aktieris. Nošautās Maskavas latviešu teātra "Skatuve" trupas jaunākais dalībnieks.


Alberts Zvagulis

Alberts Zvagulis (1904—1938) bija latviešu teātra aktieris. Nošautās Maskavas latviešu teātra "Skatuve" trupas dalībnieks.


Nikolajs Zubovs

Nikolajs Zubovs (1904–1938) bija krievu teātra aktieris. Nošautās Maskavas latviešu teātra "Skatuve" trupas dalībnieks.


Austra Āboliņa

Austra Āboliņa (1932—2015) bija latviešu brioloģe, botāniķe, vadošā sūnu pētniece Latvijā. Sarakstījusi vairāk kā 250 zinātnisku publikāciju, papildinājusi Latvijas sūnu floras sarakstu ar apmēram 80 jaunām sugām, izstrādājausi Latvijas apstākļiem indikātoru sūnu sugas biotopu noteikšanai.

Triju Zvaigžņu ordeņa kavaliere, Heinriha Skujas balvas laureāte.


Pasaules čempionāts kamaniņu sportā

Pasaules čempionāts kamaniņu sportā, ko organizē Starptautiskā Kamaniņu sporta federācija (FIL), kopš 1955. gada gandrīz katru gadu notiek ārpus ziemas olimpisko spēļu gadiem. Šie čempionāti notiek mākslīgā ledus trasēs.


Pāvils Zudrags

Pāvils Zudrags (1881—1938) bija latviešu strādnieks. Nošautās Maskavas latviešu teātra "Skatuve" trupas dalībnieces Zelmas Zudragas tēvs.


Ismaēls Diomandē

Ismaēls Diomandē (; dzimis ) ir Kotdivuāras futbolists, spēlē pussarga pozīcijā. Kopš 2022. gada Diomandē spēlē Latvijas Virslīgas komandā RFS.

2023. gadā Diomandē no RFS tika izīrēts BFC Daugavpils komandai.


Andress Manuels Lopess Ovradors

Andress Manuels Lopess Ovradors (; dzimis ) ir Meksikas politiķis un politologs. Lopess Ovradors kopš 2018. gada ir Meksikas prezidents. No 2000. līdz 2005. gadam bija Mehiko pilsētas vadītājs. Viņš tiek raksturots kā kreisās un centriski kreisās politikas pārstāvis. Lopess Ovradors ir slavens ar populistisko pieeju un apņēmību ieviest sociālās reformas Meksikā, it īpaši pret korupciju un nevienlīdzību. Viņš ir partijas Morena pārstāvis, kuru pats ir dibinājis.


Džibrils Gejs

Džibrils Gejs (; dzimis ) ir Senegālas futbolists, uzbrucējs, Senegālas futbola izlases dalībnieks. Kopš 2020. gada Gejs spēlē Latvijas Virslīgas komandā Valmiera.

Senegālas futbola izlases rindās debitējis 2019. gadā.


Luiss Iveriko

Luiss Enrike Iveriko Rovalino (; dzimis ) ir Peru futbolists, uzbrucējs, Peru futbola izlases dalībnieks. Kopš 2023. gada Iveriko spēlē Latvijas Virslīgas komandā Riga FC.

Spēlējot Melgar komandā, 2021. gadā kļuvis par Peru augstākās futbola līgas rezultatīvāko spēlētāju.

Peru futbola izlases rindās debitējis 2021. gadā. Piedalījies 2021. gada Copa América.


Vasīlijs Ulrihs

Vasīlijs Ulrihs (1810—1891), Estlandes gubernators; Vasīlijs Ulrihs (1889—1951), PSRS Augstākās tiesas Kara kolēģijas priekšsēdētājs.


Staļi

Staļi ir ciems Valkas novada Ērģemes pagastā.

Atrodas pagasta centrālajā daļā, bijušās Staļļumuižas pusmuižas vietā.

Apdzīvotā vieta atrodas pie autoceļa V256.


Tuboda

Tuboda (, , ) ir municipalitāte Filipīnās, Ziemeļmindanao reģionā, Ziemeļlanao provinces galvaspilsēta. Atrodas provinces ziemeļrietumos Pangilas līča krastā. No Tangilas uz līča pretējā krastā esošo Tangubu tiek būvēts 3,77 km garš tilts, kas pēc tā pabeigšanas būs garākais tilts valstī.


Grizelda Blanko

Grizelda Blanko Restrepo (; dzimusi ; mirusi ), pazīstama kā Melnā atraitne vai kokaīna krustmāte, bija Kolumbijas narkobaronese, kura bija ievērojama ar kokaīna narkotiku tirdzniecības tīkla vadīšanu un lielu ietekmi noziedzīgajā pasaulē Maiami pilsētā, ASV 1970. gados līdz 2000. gadu sākumam, un pastāv uzskats, ka Blanko bija Medeljinas karteļa dalībniece. Blanko tika noslepkavota Medeljinā 2012. gada 3. septembrī 69 gadu vecumā.


2024. gada Pasaules čempionāts kamaniņu sportā

2024. gada Pasaules čempionāts kamaniņu sportā bija 52. Pasaules čempionāts kamaniņu sportā. Tas no 2024. gada 26. līdz 28. janvārim notika Altenbergas bobsleja, kamaniņu un skeletona trasē Vācijā.


Maskavas procesi

Maskavas procesi ir kopīgs nosaukums trim paraugprāvām, kuras norisinājās Padomju Savienībā, Maskavā, no 1936. līdz 1938. gadam un kurās tiesāti augstākie vadošie Vissavienības Komunististiskās (boļševiku) partijas darbinieki, kas 20. gados atradās kreisajā vai labējā opozīcijā.


Bolivinitoidejas

Bolivinitoidejas (Bolivinitoidea) ir foraminīferu virsdzimta rotaliīdu kārtā. Virsdzimtu 1927. gadā izveidoja amerikāņu mikropaleontologs Džozefs Kešmens. Ģeohronoloģiski bolivinitoidejas ir zināmas no agrā juras perioda (piemēram, Brizalina liasica) līdz mūsdienām.


Dricānu lidlauks

Dricānu lidlauks ir privāts un nesertificēts lidlauks, kas atrodas Dricānu pagastā, Rēzeknes novadā, starp autoceļiem P36 un V552. Lidlauks ir 300 metru garš un 20 metru plats, un to klāj zāles segums. Šis lidlauks ir būvēts 2013. gadā un noteikts kā privāta teritorija, un tas netiek sertificēts valsts līmenī. To galvenokārt izmanto privāto aviospējīgo līdzekļu īpašnieki, kuri izmanto lidlauku kā starta un nolaišanās vietu savām personīgajām vajadzībām. Tāpat tas var būt izmantots treniņiem un nekomerciāliem lidojumiem.


Anna Peika

Anna Peika (1904—1987) bija latviešu teātra aktrise. Maskavas latviešu teātra "Skatuve" trupas dalībniece.


Zirgu āboliņš

Zirgu āboliņš (Trifolium medium) ir daudzgadīgs tauriņziežu dzimtas lakstaugs. Plaši izplatīta suga Eiropā, arī Latvijā bieži sastopams visā teritorijā.


Embūtes gravas un Joda dambis

Embūtes gravas un Joda dambis ir aizsargājams ģeoloģisks un ģeomorfoloģisks dabas piemineklis Dienvidkurzemes novada Embūtes pagastā pie Embūtes, dabas parka Embūte teritorijā.

Dabas pieminekļa teritorijā atrodas divas vaļņveida reljefa formas, kas veido loku. Reljefa formas atgādina osus. Loka iekšpusē atrodas Lankas senlejas paplašinājums. Dabas pieminekļa teritorijā atrodas Embūtes pilskalns, blakus — Embūtes pilsdrupas un Embūtes baznīcas drupas.


Karpatu un citu Eiropas reģionu pirmatnējie dižskābaržu meži

Karpatu un citu Eiropas reģionu pirmatnējie dižskābaržu meži () ir 2007. gadā izveidots un vairākkārt paplašināts UNESCO Pasaules mantojuma objekts, kas 2024. gadā sastāv no 93 dižskābarža mežu masīviem 18 Eiropas valstīs. Daudzās no šīm vietām dižskābaržu meži nav būtiski pārveidoti kopš pēdējā Ledus laikmeta beigām.


Alpers Gezeravdži

Alpers Gezeravdži (Alper Gezeravcı; dzimis ) ir Turcijas Gaisa spēku lidotājs, kosmonauts. 2024. gadā viņš veica kosmisko lidojumu ar kosmosa kuģi Crew Dragon misijā Ax-3 uz Starptautisko kosmosa staciju (SKS).


Olgas iela (Rīga)

Olgas iela ir iela Rīgā, Zemgales priekšpilsētā, Āgenskalnā. Olgas iela sākas krustojumā ar Nometņu ielu un beidzas krustojumā ar Ernestīnes ielu. Kopējais ielas garums ir 200 metri, tā ir klāta ar asfalta segumu. Ernestīnes ielā ir īres namu un savrupmāju apbūve, kā arī šeit atrodas Āgenskalna Valsts ģimnāzijas ēku komplekss (Lavīzes ielā 2a).

Olgas iela pirmo reizi Rīgas adrešu grāmatās atrodama no 19. gadsimta 80. gadiem ar tagadējo nosaukumu.


"Jaunās Baltkrievijas" pase

"Jaunās Baltkrievijas" pase () ir alternatīvas pases projekts Baltkrievijas Republikas pilsoņiem, kas varētu apliecināt personas identitāti un ļautu legāli pārvietoties starp valstīm. To izveidoja Baltkrievijas Apvienotais pārejas posma kabinets (APPK), reaģējot uz aizliegumu baltkrieviem iegūt dokumentus emigrācijā sakarā ar valstī notiekošo politisko krīzi. Pirmo reizi to prezentācijā "Jaunā Baltkrievija 2023" parādīja APPK pārstāvis Valērijs Kovaļevskis. Saskaņā ar Apvienotā pārejas posma kabineta apliecinājumiem pirmajiem fiziskajiem dokumenta paraugiem vajadzētu parādīties 2024. gadā.

Pirms šāda dokumenta izveides notika baltkrievu masveida emigrācija pēc prezidenta vēlēšanām un 2020. gada politiskās krīzes. Daudziem no tiem, kas pameta Baltkrieviju, dokumentu atjaunināšanas jautājums kļuva aktuāls, jo ne visi var doties uz Baltkrievijas diplomātiskajām pārstāvniecībām ārvalstīs. Dažiem emigrācijā esošajiem cilvēkiem ir bērni, kuriem nav iespējams saņemt pasi konsulātā, un ceļošana atpakaļ uz dzimteni viņu vecākiem nav droša. Šī problēma pamudināja Svjatlanas Cihanouskas vadīto Apvienoto pārejas posma kabinetu izstrādāt alternatīvas pases projektu.


Partizānu rajons (Minska)

Partizānu rajons (, ) ir viens no Minskas rajoniem.

Rajona nosaukts par godu padomju partizāniem, kas Otrā pasaules kara laikā cīnījās pret Vērmahtu. Partizānu rajons aptver pilsētas austrumu daļu.


Harkivas metropolitēns

Harkivas metropolitēns (ukraiņu: Харківський метрополітен, Харківське метро) ir Harkivas metro transporta sistēma. Tai ir trīs aktīvas līnijas, kuru ekspluatācijas garums 2018. gadā bija aptuveni 38,1 km. Pilsētas centrā ir 30 stacijas un trīs metro pārsēšanās mezgli.

Pēc atklāšanas 1975. gada 23. augustā Harkivas metro kļuva par sesto pēc kārtas Padomju Savienībā.

No 2022. gada 24. februāra līdz 24. maijam, sākoties Krievijas iebrukumam Ukrainā un aktīvai karadarbībai, metro uz laiku tika apturēta un stacijas tika izmantotas kā bumbu patvertnes. Pašlaik metro darbojas normāli.


Oleksandrs Sidorenko

Oleksandrs Sidorenko (''; 1960—2022) bija padomju peldētājs, 1980. gada vasaras olimpisko spēļu čempions.


Bolivinitīdas

Bolivinitīdas (Bolivinitidae) ir foraminīferu dzimta rotaliīdu kārtā. Dzimtu 1927. gadā izveidoja amerikāņu mikropaleontologs Džozefs Kešmens. Ģeohronoloģiski bolivinitīdas ir zināmas no agrā juras perioda (piemēram, Brizalina liasica) līdz mūsdienām.


Bolivinitīnas

Bolivinitīnas (Bolivinitinae) ir foraminīferu apakšdzimta rotaliīdu kārtā. Dzimtu 1927. gadā izveidoja amerikāņu mikropaleontologs Džozefs Kešmens. Ģeohronoloģiski bolivinitīnas ir zināmas no agrā juras perioda (piemēram, Brizalina liasica) līdz mūsdienām.


Sīkais āboliņš

Sīkais āboliņš (Trifolium dubium) ir viengadīgs pārziemojošs vai divgadīgs tauriņziežu dzimtas lakstaugs. Latvijā aug tuvu izplatības areāla austrumu robežai, reti sastopams. Suga ierakstīta Latvijas Sarkanās grāmatas 3. kategorijā.


Bakterioloģija

Bakterioloģija ir zinātne, kas pēta baktērijas. Bakterioloģija ir daļa no mikrobioloģijas, kas nodarbojas ar mikroorganismu izpēti, tostarp baktēriju pētīšanu. Bakterioloģija palīdz saprast baktēriju bioloģiju, struktūru, funkcijas, to ietekmi uz vidi un cilvēka veselību, kā arī attīstīt metodes to identificēšanai un kontrolei. Bakterioloģijas nozīme ir ļoti svarīga medicīnā, pārtikas drošībā, vides aizsardzībā un citas nozarēs, kurās ir nepieciešams saprast un kontrolēt baktēriju darbību, piemēram, bakterioloģija ir saistīta ar baktēriju izraisītu slimību izpēti un diagnosticēšanu, antibiotiku izstrādi un higiēnu.


Bolivīnas

Bolivīnas (Bolivina) ir foraminīferu ģints rotaliīdu kārtā. Ģinti 1839. gadā izveidoja franču naturālists Alsids Orbiņī. Ģints tipiskā suga ir Bolivina plicata d'Orbigny, 1839. Ģeohronoloģiski bolivīnas ir zināmas no agrā juras perioda (piemēram, Bolivina liasica) līdz mūsdienām.


Iligana

Iligana (, , ) ir neatkarīga augsti urbanizēta pilsēta Filipīnās, Ziemeļmindanao reģionā, tā otra lielākā pilsēta. Dažkārt ģeogrāfiski un statistiski tiek pieskaitīta Ziemeļlanao provincei, no kuras ir administratīvi un politiski neatkarīga. Nozīmīgs metalurģijas un būvmateriālu ražošanas centrs. Lielākā daļa iedzīvotāju ir sebuāņi un lanaji, pēc konfesionālās piederības galvenokārt katoļi ar nozīmīgu musulmaņu (11,5 %) minoritāti.


Bolivina catanensis

Bolivina catanensis ir foraminīferu suga rotaliīdu kārtā un bolivinitīdu dzimtā. Sugu 1862. gadā aprakstīja itāļu naturālists un ģeologs Džuzepe Segvensa. Tā nosaukta Katānijas vārdā, pie kuras pleistocēna mālos suga tika atrasta. Suga ir izplatīta Vidusjūrā, Egejas un Marmora jūrā, kā arī Biskajas līcī un Atlantijas okeānā.


Haralds Puntulis

Haralds Puntulis (dzimis , miris ) bija Rēzeknes apriņķa 4. Maltas policijas iecirkņa priekšnieks vācu okupācijas laikā. Pēc vietājo iedzīvotāju atmiņām piedalījies holokausta noziegumos Maltā un Rēzeknē, arī Audriņu traģēdijas norisē.

Pēc kara apmetās uz dzīvi Kanādā. 1965. gadā Latvijas PSR tiesas prāvā VEF Kultūras pilī tiesāja Audriņu iedzīvotāju slepkavības veicējus. Rīgas kinostudijā tika uzņemta Viktora Lorenca un Herca Franka dokumentālā filma par šo tiesvedību "Spriedums nav pārsūdzams" (Приговор обжалованию не подлежит). Haralds Puntulis tika aizmuguriski notiesāts uz nāvi. PSRS varas iestādes Kanādai pieprasīja Puntuļa izdošanu, tomēr Kanāda vairāku iemeslu dēļ to atteica.


Huawei P9

Huawei P9 ir Ķīnas uzņēmuma Huawei augstākās klases Android viedtālrunis, kas izlaists 2016. gadā. Tas ir Huawei P8 pēctecis, un tam ir gandrīz tāds pats dizains, tomēr atšķiras ar dubulto kameru aizmugurē, kas izstrādāta kopā ar Leica, kā arī pirkstu nospiedumu sensoru. Huawei P9 darbojas operētājsistēmā Android 6.0 Marshmallow un tam ir 5,2 collu Full HD IPS-NEO LCD displejs.


Su-24

Su-24 (, rūpnīcas kods T-6; pēc NATO kodifikācijas: Fencer) ir Padomju Savienības Suhoja konstruktoru birojā līdz 1971. gadam izstrādāts virsskaņas bumbvedējs ar maināmu spārnu izvērsumu, galvenais konstruktors J. Felsners. Su-24, Su24М ražoja Novosibirskas aviorūpnīcā no 1971. līdz 1993. gadam, modifikāciju Su-24М2 no 2007. līdz 2009. gadam.

2023. gadā modifikācijas Su-24M un Su-24M2 bija Krievijas, Ukrainas, Alžīrijas, Irānas, Sīrijas un Sudānas gaisa spēku rīcībā.


Masimo Paganins

Masimo Paganins (; dzimis 1970. gada 19. jūlijā) ir bijušais itāļu futbolists, spēlējis kā aizsargs gan centra aizsarga, gan malējā aizsarga pozīcijā.


Zema riska sugas

Zema riska sugas () ir Starptautiskās dabas un dabas resursu aizsardzības savienības (IUCN) izveidota aizsardzības statusa kategorija, kurā iekļauj dzīvnieku un augu sugas, kas nav apdraudētas un to populācijai nedraud briesmas. Zema riska sugu populācijas ir stabilas, tās spēj pielāgoties vides izmaiņām un spēj nodrošināt sev pietiekoši daudz barības. Tomēr ir svarīgi uzraudzīt arī šo sugu populāciju stāvokli, jo tas var mainīties un nākotnē sugas var būt apdraudētas.


Viraudas ezers

Viraudas ezers (arī Virauds) ir eitrofs, dūņains, smilšains ezers Rēzeknes novada Lendžu pagastā, uz ziemeļiemaustrumiem no Rēzekne—Kārsava ceļa E262. Ezerdobe ir dūņaina, smilšaina ar 0,1 - 1 m biezu dūņu slāni, krasti slīpi, lēzeni. Iztek viens strauts uz Cirms Makrofīti: Niedres, meldri, elši, ūdensrozes, lēpes, kalmes, grīšļi, glīvenes, daudzlapes. Ezera ziemeļrietuma krastā ciems Lendži.


Kornranča

Kornranča (), arī Launch Site One, ir Blue Origin īpašumā esošs kosmodroms. Atrodas apmēram 45 kilometru attālumā no Vanhornas, Teksasā, ASV. Kosmodroms tiek izmantots New Shepard raķešu izmēģinājumiem un startiem. Kosmodroma teritorijā ir viens suborbitālo lidojumu starta laukums, kā arī vairāki dzinēju izmēģinājumu stendi, kā arī šķidrās raķešdegvielas novietnes. Kosmodromam atvēlēto zemi 670 kvadrātkilometru apmērā Džefs Beizoss iegādajās 2004. gadā.

Pirmais pilotējamais lidojums notika 2021. gada 20. jūlijā kad NS-16 sub-orbitalā lidojuma laika 4 cilvēki (ieskaitot Blue Origin īpašnieku Džefu Beizosu) sasniedza kosmosu.

Pašlaik kosmodroms ir saņēmis Federalās Aviācijas administrācijas atļauju suborbitālajiem lidojumiem.


Simons Dahs

Simons Dahs () (dzimis , miris ) bija vācu dzejnieks un dziesmu autors. Dzimis Mēmelē, Prūsijas hercogistē (tagad Klaipēda Lietuvā).


Skrundas lidlauks

Skrundas lidlauks ir nesertificēts lidlauks ar 400 metru garu un 20 metru platu asfaltētu skrejceļu, kas atrodas Rūnaišos, Kuldīgas novadā. Skrundas lidlauks tika būvēts Otrā pasaules kara laikā un to izmantoja Luftwaffe. Lidlaukā bāzējās I./JG 54 eskadra. Pēc kara lidlauks tika izmantots lauksaimniecības aviācijai.


Panic in the Streets

Panic in the Streets ir 1950. gada ASV film noir trillera filma, kuras režisors ir Elija Kazans. Filmā galvenās lomas atveido Ričards Vidmarks, Pols Daglass, Bārbara Bela Gedesa, Džeks Pelanss un Zero Mostels.

Kad Ņūorleānā tiek nogalināts ar pneimonisko mēri sasirdzis cilvēks, ārstam un policistam ir tikai 48 stundas laika, lai notvertu slepkavu un novērstu iespējamo epidēmiju.

Filmas Panic in the Streets pirmizrāde notika un to izplatīja 20th Century Fox. Filma saņēma Amerikas Kinoakadēmijas balvu kategorijā "Labākais literatūras oriģinālavots". Tīmekļa vietnē Rotten Tomatoes filmai ir 97% vērtējums.


Paolo Nikolato

Paolo Nikolato (; dzimis Lonigo) ir itāļu futbola treneris. Kopš 2024. gada februāra ir Latvijas futbola izlases galvenais treneris.


Džeks Pelanss

Džeks Pelanss (; dzimis kā Volodimirs Palahņuks (), miris ) bija amerikāņu aktieris, bieži atveidojis skarbus tēlus un ļaundarus.

Dzimis Pensilvānijā ukraiņu imigrantu ģimenē. Savu kino debiju piedzīvojis Elija Kazana filmā Panic in the Streets (1950). Par lomu filmā City Slickers (1991) saņēmis Amerikas Kinoakadēmijas balvu kategorijā "Labākais aktieris otrā plāna lomā". Šajā kategorijā Pelansu nominēja arī par lomām filmās "Pēkšņās bailes" (Sudden Fear, 1952) un Shane (1953).

Atveidojis lomas arī tādās filmās kā The Big Knife (1955), Attack (1956), Barabbas (1961), "Nicinājums" (1963), The Professionals (1966), Il mercenario (1968), Compañeros (1970), Oklahoma Crude (1973), Alone in the Dark (1982), Bagdad Cafe (1987), Young Guns (1988), "Betmens" (1989) un "Tango un Kešs" (Tango & Cash, 1989).


Parīze, Teksasa

"Parīze, Teksasa" () ir 1984. gada Rietumvācijas un Francijas drāmas filma, kuras režisors ir Vims Venderss, bet scenārija autors Sems Šepards. Filmā galvenās lomas atveido Harijs Dīns Stentons, Natasja Kinska, Dīns Stokvels, Aurora Klementa un Hanters Kārsons.

Filma stāsta par Trevisu Hendersonu (Stentons), kurš pēc četru gadu prombūtnes atkal apvienojas ar savu brāli (Stokvels) un dēlu (Hanters). Vēlāk Treviss un Hanters dodas meklēt Trevisa pazudušo sievu Džeinu (Kinska).

Filmas "Parīze, Teksasa" pirmizrāde notika Kannu kinofestivālā, kur tā saņēma Zelta palmas zaru. Filma saņēma pozitīvas kritiķu atsauksmes, slavējot režiju, aktierspēli, operatora darbu, emocionālo ietekmi un skaņu celiņu. Tīmekļa vietnē Rotten Tomatoes filmai ir 94% vērtējums.


Sems Šepards

Semjuels Šepards Rodžerss III (; dzimis , miris ) bija amerikāņu aktieris, dramaturgs, rakstnieks, režisors un scenārists. Šepards tiek uzskatīts par vienu no visizcilākajiem savas paaudzes amerikāņu dramaturgiem.

Savas karjeras laikā sarakstījis 58 lugas, kā arī vairākus īsos stāstus, esejas un memuārus. Saņēmis Pulicera balvu par 1979. gada lugu Buried Child, kā arī nominēts Amerikas Kinoakadēmijas balvai kategorijā "Labākais aktieris otrā plāna lomā" par filmu The Right Stuff (1983). Par scenāriju Vima Vensersa filmai "Parīze, Teksasa" (1984) Šepardu nominēja BAFTA kino balvai kategorijā "Labākais adaptētais scenārijs". Bijis arī viens no scenāristiem Mikelandželo Antonioni filmai Zabriskie Point (1970).


Bukidnona

Bukidnona (, , ) ir viena no Filipīnu provincēm valsts dienviddaļā, Ziemeļmindanao reģionā. Administratīvi dalās 2 pilsētās, 20 municipalitātēs un sīkāk 464 barangajās. Provinces galvaspilsēta ir Malajbalaja, bet lielākā pilsēta — Valensija.


Jānis Gailītis

Jānis Gailītis (1985), Latvijas basketbolists; Jānis Gailītis (1894—1938), padomju militārais darbinieks.


Rosalīnas

Rosalīnas (Rosalina) ir foraminīferu ģints rotaliīdu kārtā. Ģinti 1826. gadā izveidoja franču naturālists Alsids Orbiņī. Ģints tipiskā suga ir Rosalina globularis d'Orbigny, 1826. Ģeohronoloģiski rosalīnas ir zināmas no eocēna līdz mūsdienām.


3. maija konstitūcija

3. maija konstitūcija (, , ) bija Polijas-Lietuvas valsts konstitūcija, kas tika pieņemta 1791. gada 3. maijā, Varšavā, Polijas karaļu pilī t.s. Lielā Sejma laikā, kas notika no 1788. līdz 1792. gadam. Tā ir pirmā rakstītā konstitūcija Eiropā un otrā pasaulē (pēc ASV konstitūcijas, kas tika pieņemta 1787. gadā).

1772. gadā notika Polijas Pirmā dalīšana, kas parādīja Polijas-Lietuvas valsts vājumu, tāpēc valdošās aprindas karaļa Staņislava Poņatovska vadībā meklēja izeju no krīzes. Pieņemtā konstitūcija centās ieviest efektīvāku konstitucionālās monarhijas iekārtu, cita starpā atceļot liberum veto principu. Tūlīt pēc konstitūcijas pieņemšanas nodibinājās Targovicas konfederācija, kas bija opozīcijā jaunievedumiem. Arī kaimiņvalstis reaģēja naidīgi. Prūsijas karalis Frīdrihs Vilhelms II lauza alianses līgumu, bet Katrīnas Lielās Krievijas karaspēks iebruka valstī. Konstitūcija bija spēkā mazāk nekā 19 mēnešus. To atcēla Grodno Sejma laikā 1793. gadā, kura norisi ar draudiem un korupciju cieši uzraudzīja Krievija. 1793. un 1795. gadā notika vēl divas Polijas dalīšanas un Polijas valsts beidza pastāvēt līdz 1918. gadam.


Malajbalaja

Malajbalaja (, , ) ir pilsēta Filipīnās, Ziemeļmindanao reģionā, Bukidnonas provinces galvaspilsēta un otra lielākā pilsēta. Atrodas provinces centrālajā daļā Mindanao upes pietekas Savagas krastos. Dažkārt tiek dēvēta par «Filipīnu vasaras dienvidu galvaspilsētu» (par ziemeļu «vasaras galvaspilsētu» dēvē Bagio).


Valensija (Filipīnas)

Valensija (, , ) ir pilsēta Filipīnās, Ziemeļmindanao reģionā, Bukidnonas provinces lielākā pilsēta. Atrodas provinces centrālajā daļā Mindanao upes augšteces Pulangas krastos.


Rosalina globularis

Rosalina globularis ir foraminīferu suga rotaliīdu kārtā un rosalinīdu dzimtā. Sugu 1826. gadā aprakstīja franču naturālists Alsids Orbiņī kā Rosalina bulloides. Rosalina globularis ir rosalīnu ģints tipiskā suga. Tā ir izplatīta Vidusjūrā, Melnās jūras dienvidu daļā, Atlantijas okeānā, Meksikas līcī un ap Kubu, Indijas okeānā, Persijas līcī, Javas jūrā, Natunas jūrā un Dienvidķīnas jūras dienvidu daļā, kā arī Klusajā okeānā, pie Japānas u.c.


Karaga

Karaga (filipīniešu un ), arī XIII reģions (Region XIII), ir viens no Filipīnu reģioniem valsts dienvidos. Aizņem Mindanao salas ziemeļaustrumu daļu un iekļauj 5 provinces un 1 neatkarīgo pilsētu. Reģiona centrs un lielākā pilsēta ir Butuana. Lielākā daļa iedzīvotāju pieder visaju tautām, pēc konfesionālās piederības — katoļi.


Vīķlapu esparsete

Vīķlapu esparsete (Onobrychis viciifolia) ir augu suga, kuras dabiskais izplatības areāls ir Centrāleiropā un dienvidaustrumu Eiropā, taču tā kultivēšanas dēļ ir plaši ieviesta ārpus sākotnējā areāla un vietām pārgājusi savvaļā. Latvijā kultivēts augs, kas vietām pārgājis savvaļā un naturalizējies; iespējams, dažviet tas arī ir adventīvs (ievazāts) augs.

Atsevišķi eksemplāri un grupas sausās nezālienēs, gar dzelceļiem, atmatās, sausos, izmīdītos mežos pilsētu tuvumā un mežmalās.


Gegužines katoļu baznīca

Gegužines Sv. Jaunavas Marijas Kunga atklāsmes baznīca () ir 1932. gadā uzbūvēts Romas katoļu dievnams, kas atrodas Lietuvas centrālajā daļā, Kaišadores rajona pašvaldības Gegužines ciemā, Neres upes kreisajā krastā. Baznīcas ansamblis ir reģiona nozīmes Lietuvas valsts kultūras piemineklis (unikālais kods — 2167).

Pirmā baznīca Gegužinē tika uzcelta no 1494. līdz 1500. gadam. 1520. gadā tika nodibināta atsevišķa draudze. Kādu laiku ciemā bija veselas divas baznīcas. Pašreizējā, kas celta 1932. gadā, ir jau piektā ciema baznīca. Tās arhitekts ir Vaclovs Mihnevičs (Vaclovas Michnevičius, 1866—1947).


Ogļukalna atsegums

Ogļukalna atsegums jeb Dēseles Lejnieki ir aizsargājams ģeoloģisks un ģeomorfoloģisks dabas piemineklis, Lētīžas kreisajā krastā, Dienvidkurzemes novada Embūtes pagastā.

Atsegums rakstos zināms no Pirmā pasaules kara laika, kad apvidū tika pētītas brūnogles. Atsegumā atrodama kūdra, kas, iespējams, izmantota kā kurināmais. Mūsdienās Lētīžas kreisais krasts ir stipri aizaudzis ar zālaugiem, krūmiem un kokiem, senās atsegumu vietas ir nosakāmas tikai aptuveni.


Ringštrāse

Ringštrāse () 19. gadsimta vidū izbūvēts bulvāris Austrijas galvaspilsētā Vīnē. 5,3 kilometrus garā iela izbūvēta bijušo pilsētas nocietinājumu vietā, aptverot pilsētas vecāko daļu - Vīnes Iekšpilsētu. No 1860. līdz 1900. gadam Ringštrāsē tika uzbūvētas daudzas greznas sabiedriskas ēkas historisma stilā, izmanotojot klasicisma, gotikas, renesanses un baroka arhitektūras elementus. Pazīstamāko Ringštrāses ēku skaitā ir Vīnes Valsts opera, Vīnes Mākslas akadēmija, Austrijas Parlamenta ēka, Vīnes rātsnams, Burgteātris, Vīnes Universitāte, Votīva baznīca, Urānija, Vīnes Lietišķās mākslas muzejs.

2001. gadā Ringštrāse kā elements iekļāvās UNESCO Pasaules mantojuma objektā "Vīnes vēsturiskais centrs".


Politiskās tehnoloģijas

Politiskās tehnoloģijas ir veidu, metožu un procedūru kopums, kā ietekmēt cilvēku masas, lai padarītu to politisko uzvedību labvēlīgu noteiktu politisko vai vadības mērķu sasniegšanai.

Politiskās tehnoloģijas mudina cilvēkus rīkoties saskaņā ar politiskā aktora interesēm, vienlaikus saglabājot viņu izvēles brīvības sajūtu.

Galvenā politisko tehnoloģiju izmantošanas joma ir vēlēšanu kampaņas, kurās tehnoloģijas var būt vērstas gan uz to, lai palielinātu vēlētāju atbalstu kādam kandidātam, politiskajai partijai vai noteiktam politiskajam lēmumam (referenduma gadījumā), gan lai samazinātu atbalstu konkurējošiem kandidātiem, partijām un to piedāvātajiem risinājumiem.


Volodimirs Bulaenko

Volodimirs Bulaenko (; dzimis , miris ) bija ukraiņu dzejnieks, 26 gadu vecumā kritis Sarkanās armijas rindās kaujās pie Bauskas.

Pirms kara mācījās Dņipro Universitātē. Pirmais dzejoļu krājums izdots 1958. gadā, vairāk nekā desmit gadus pēc autora nāves. 1961. gadā uzņemts Ukrainas PSR rakstnieku savienībā.


Ukrainas PSR himna

Ukrainas Padomju Sociālistiskās Republikas valsts himna () bija Ukrainas PSR himna no 1949. līdz 1992. gadam.


Senebreju valoda

Senebreju valoda (לְשׁוֹן הַקֹּדֶשׁ) bija pirmā ebreju valoda, kurā runāja senajā Izraēlā. Agrākās senebreju valodā atrastās epigrāfiskās liecības datējamas ar 10.-9. gadsimtu pirms mūsu ēras. 1. tūkstošgadē pirms mūsu ēras tā tika lietota gan mutiski, gan rakstiski.

Vairāki procesi, kas sākās ar Jūdejas ķēniņvalsts krišanu un beidzās ar pilnīgu ebreju valstiskuma zaudēšanu pēc Otrā tempļa sagraušanas, kā arī dažu ebreju izkliedēšanu diasporā, noveda pie tā, ka 2. gadsimtā pēc Kristus šī valoda tika izņemta no mutvārdu lietošanas, jo to izspieda aramiešu valoda. Par precīzu laiku, kad senebreju valodu pārtrauca lietot kā ikdienas valodu, joprojām ir diskutējams jautājums.

Mūsdienu ivrits ir atjaunota senebreju valodas forma.


Pāvels Durovs

Pāvels Durovs (; dzimis 1984. gada 10. oktobrī Ļeņingradā) ir krievu izcelsmes uzņēmējs, kurš pazīstams ar sociālo tīklu vietnes VKontakte un lietotnes Telegram dibināšanu.

2022. gadā saskaņā ar žurnālu Forbes viņš tika atzīts par bagātāko cilvēku Apvienotajos Arābu Emirātos. 2023. gada februārī izdevums Arabian Business viņu nosauca par ietekmīgāko uzņēmēju Dubaijā.


Valsts drošības goda darbinieks

"Valsts drošības goda darbinieks" bija augstākais dienesta apbalvojums PSRS valsts drošības iestādēs. Tas iedibināts 1957. gadā, 40. gadadienā kopš Viskrievijas Ārkārtas komisijas izveides, Valsts drošības komitejas (VDK) izcilu darbinieku apbalvošanai. Pēdējā apbalvošana veikta 1991. gadā. Līdz tam laikam šo apbalvojumu saņēma 7375 cilvēki.

"VĀK—VPP goda nozīme" (apbalvotos sauca par "VĀK—VPP goda darbiniekiem"), nodibināta AVPP 1923. gada jūlijā, čekas 5 gadu jubilejā, bet apbalvojums piešķirts līdz 1932. gadam, to saņēma 790 cilvēki, 1932. gadā, čekas 15 gadu jubilejā, ieviesta jauna nozīme, kuru piešķīra līdz 1940. gadam, to saņēma ap 3000 cilvēku; apbalvojums "IeTK goda darbinieks" izveidots 1940. gadā, to pasniedza IeTK, VDTK (izdalīts no IeTK 1941. gadā) un Smerš (izdalīts no IeTK 1943. gadā) darbiniekiem, 1947. gadā apbalvojums pārdēvēts par "IeM goda darbinieks" — 10 gadu garumā, līdz 1957. gadam, tā saucamajiem čekistiem nebija sava dienesta apbalvojuma. Šos apbalvojumus saņēmušajiem bija paredzēti dažādi atvieglojumi un priekšrocības, kā algas piemaksas, veslības aprūpe dienesta iestādēs, dzīvojamās platības saņemšana ārpus rindas, tiesības nēsāt formastērpu pēc atvaļināšanas.


Ziemeļagusana

Ziemeļagusana (, , ) ir viena no Filipīnu provincēm valsts dienviddaļā, Karagas reģionā. Administratīvi dalās 1 pilsētā, 10 municipalitātēs un sīkāk 167 barangajās. Provincei dažkārt ģeogrāfiski un statistiski pieskaita Butuanas augsti urbanizēto pilsētu, kas politiski un administratīvi ir no provinces neatkarīga. Provinces oficiālā galvaspilsēta ir Kabadbarana, bet reālais administratīvais centrs — Butuana.


Izruna

Izruna ir skanējuma izveide valodas skaņāma ar runas orgāniem — veids, kā cilvēki izsaka vārdus, frāzes vai citas skaņas noteiktā valodā. Izruna ietver skaņu veidošanu un kombinēšanu, lai radītu dzirdamu runu. Pareiza izruna ir svarīgs aspekts, lai nodrošinātu, ka sarunu biedrs var saprast runātāja pateikto, informācija tiek nodota skaidri un saprotami. Ir ieviests Starptautiskais fonētiskais alfabēts (IPA), kas nodrošina pareizu izrunas pierakstu no jebkuras valodas. Vienas noteiktas valodas ietvaros var būt atšķirības viena un tā paša vārda izrunā. Kādas valodas apgūšanas procesā lielā uzmanība tiek pievērsta pareizai izrunai, lai nodrošinātu efektīvu saziņu.


Semetron AS

Semetron AS ir Igaunijas medicīnas tehnoloģiju uzņēmums. kas nodarbojas ar medicīnas iekārtu un ierīču tirdzniecību, apkopi un remontu. Semetron AS dibināts 1992. gadā.

Uzņēmuma nosaukums ir saīsinājums no Vācijas (S), Igaunijas (E), MEditsiiniTehnika (MET) un RONtgen (rentgens) (RON) vārdiem.


Agusana

Agusana (Rio Grande de Agusan) ir upe Filipīnās, Mindanao salā, salas otrā un valsts trešā garākā upe. Sākas Maituma kalna pakājē Davao de Oro provincē dienvidaustrumos no Maragusanas. Plūst ziemeļu virzienā pa 65—80 km platu auglīgu ieleju Dienvidagusanas un Ziemeļagusanas provincēs starp Mindanao centrālās daļas kalniem rietumos un Divatas kalniem austrumos. Upes vidustecē izveidojies plašs Agusanas purvu apvidus 190 km² platībā, kas akumulē lielāko daļu nokrišņu radīto plūdu. Kopš 2018. gada Agusanas purvi noteikti par dabas rezervātu. Ietek Boholas jūras Butuanas līcī. Lejtecē 260 km garumā kuģojama. Agusanai daudz nelielu pieteku. Lielākās apdzīvotās vietas krastos ir Butuana upes grīvā un Monkajo un Maragusana augštecē.


Butuanas līcis

Butuanas līcis (, ) ir Boholas jūras līcis Filipīnās, Mindanao salas ziemeļaustrumu piekrastē. Pie ieejas ap plats, iestiepjas sauszemē par . Līcī ietek vairākas upes, lielākā no kurām ir Agusana, kas novada uz līci Mindanao austrumdaļas ūdeņus. Līča krastos Ziemeļagusanas province un Butuanas neatkarīgā pilsēta Agusanas grīvā 8 km no līča krasta. Lielākās apdzīvotās vietas krastos ir Kabadbarana un Buenavista. Intensīva kuģu satiksme un nozīmīgs zvejas rajons.


Strādnieku un zemnieku milicijas goda darbinieks

"Strādnieku un zemnieku milicijas goda darbinieks" bija PSRS Strādnieku un zemnieku milicijas dienesta apbalvojums, iedibināts 1932. gadā — 15. gadā kopš iestādes izveidošanas.

Šī apbalvojuma piešķiršana izbeigta 1933. gadā. 1940. gadā ieviests visiem Iekšlietu Tautas komisariāta, tostarp milicijas, darbiniekiem paredzēts apbalvojums "IeTK goda darbinieks".


Mērija Stīnbērdžena

Mērija Nella Stīnbērdžena (; dzimusi ) ir amerikāņu aktrise, komiķe, dziedātāja un dziesmu autore. 1970. gados pēc studiju beigšanas viņa debitēja 1978. gada vesterna kinokomēdijā Goin' South. Stīnbērdžena saņēma kritiķu atzinību par lomu 1979. gada filmā Time After Time un Džonatana Demija 1980. gada komēdijdrāmas filmā Melvin and Howard, par ko viņa saņēma Zelta globusa balvu kā labākā aktrise otrā plāna lomā un Amerikas Kinoakadēmijas balvu kā labākā aktrise otrē plāna lomā.

Saņēmusi nominācijas BAFTA televīzijas balvai par lomu miniseriālā Tender Is the Night (1985) un Primetime Emmy balvai par lomu televīzijas filmā The Attic: The Hiding of Anne Frank (1988). Stīnbērdžena ir dziesmu autore daudzām filmām, no kurām vairākas dziesmas pati arī izpildījusi, un dažās no tām arī filmējusies. Par savu dziesmu Glasgow (No Place Like Home), kas sarakstīta muzikālajai filmai Wild Rose (2018), viņa saņēma Kritiķu izvēles kino balvu kategorijā "Labākā dziesma".


Inkarnāta āboliņš

Inkarnāta āboliņš (Trifolium incarnatum) ir viengadīgs pārziemojošs tauriņziežu dzimtas lakstaugs. Sugas sākotnējais izplatības areāls ir Rietumeiropa un Viduseiropa. Tiek audzēts kā lopbarības augs.


Cassidulinoidea

Cassidulinoidea ir foraminīferu virsdzimta rotaliīdu kārtā. Virsdzimtas izveidošana tiek piedēvēta franču naturālistam Alsidam Orbiņī. Ģeohronoloģiski Cassidulinoidea ir zināma no paleocēna līdz mūsdienām.


An-24 katastrofa Liepājā

An-24 katastrofa Liepājā bija Aeroflot lidmašīnas An-24B katastrofa regulārā iekšzemes gaisa satiksmes pasažieru reisā L-51 no Rīgas uz Liepāju, kas notika 1967. gada 30. decembrī netālu no Liepājas. Bojā gāja 43 (saskaņā ar citiem avotiem 44) cilvēki, un tā ir līdz šim nāvējošākā aviācijas avārija Latvijas vēsturē. Izmeklēšanā noskaidroja, ka negadījuma iemesls bija pilota kļūda.


Visi gali sniegā

"Visi gali sniegā" () ir 2019. gada spraiga sižeta trillera filma, kuras režisors ir Hanss Pēters Molands. Filmā galvenās lomas atveido Liams Nīsons, Toms Beitmens, Toms Džeksons, Emmija Rosama, Domeniks Lombardosi, Džūlija Džounsa, Džons Domans un Lora Derna. "Visi gali sniegā" ir norvēģu filmas "Iznīcināšanas kārtībā" (Kraftidioten, 2014), kuras režisors arī ir Molands, jauns ekranizējums.

Filma stāsta par sniega tīrīšanas mašīnas šoferi, kurš atriebjas narkotiku kartelim par viņa dēla nogalināšanu.

Filmas "Visi gali sniegā" pirmizrāde notika . Filma nopelnīja 76,3 miljonus ASV dolāru un saņēma galvenokārt pozitīvas kritiķu atsauksmes, slavējot Nīsona un Džeksona aktierspēli, spriedzes ainas un melno humoru. Tīmekļa vietnē Rotten Tomatoes filmai ir 68% vērtējums.


Ferrari (filma)

"Ferrari" () ir 2023. gada ASV biogrāfiska sporta drāmas filma, kuras režisors ir Maikls Manns. Filmā galvenās lomas atveido Ādams Draivers, Penelope Krusa, Šeilīna Vudlija, Sāra Gadona, Gabriels Leone, Džeks O'Konels un Patriks Dempsijs. Filma balstīta uz žurnālista Broka Jeitsa 1991. gada biogrāfisko grāmatu Enzo Ferrari: The Man, the Cars, the Races, the Machine.

Filma stāsta par personīgajām un profesionālajām grūtībām, ko piedzīvo Enco Ferrāri, uzņēmuma Ferrari S.p.A. dibinātājs, gatavojoties 1957. gada Mille Miglia sacensībām.

Filmas "Ferrari" pirmizrāde notika Venēcijas kinofestivālā, kur tā sacentās par Zelta lauvas balvu. ASV filmas pirmizrāde notika un to izplatīja Neon. Filma saņēma galvenokārt pozitīvas kritiķu atsauksmes un National Board of Review to iekļāva savā 2023. gada 10 labāko filmu sarakstā. Tīmekļa vietnē Rotten Tomatoes filmai ir 71% vērtējums.


Adams Marhijevs

Adams Marhijevs (; dzimis ) ir Krievijā dzimis somu futbolists, pussargs, pārstāv Somijas jauniešu izlases. Kopš 2023. gada Marhijevs spēlē Latvijas Virslīgas komandā RFS.

Pārstāvējis arī Latvijas komandu FK Spartaks Jūrmala. 2023. gadā ar RFS komandu izcīnījis Virslīgas čempionu titulu.


Butuana

Butuana (, , ) ir neatkarīga augsti urbanizēta pilsēta Filipīnās, Ziemeļmindanao reģionā, tā lielākā pilsēta un reģona centrs. Dažkārt ģeogrāfiski un statistiski tiek pieskaitīta Ziemeļagusanas provincei, no kuras ir administratīvi un politiski neatkarīga. Nozīmīgs saimniecības un transporta centrs.


Šaurlapu āboliņš

Šaurlapu āboliņš (Trifolium angustifolium) ir viengadīgs tauriņziežu dzimtas lakstaugs. Tā pamatizplatība ir Vidusjūras reģionā un Makaronēzijā.


Rocket Lab Launch Complex 1

Rocket Lab Launch Complex 1 arī zināms kā Māhijas starta kompekss vai Māhijas kosmodroms ir komerciālais kosmodroms, kurš atrodas Jaunzēlandes Ziemeļsalas Māhijas pussalas dienvidos. Kosmodroms pieder un tajā darbojas privātā ksomosa lidojumu kompānija - Rocket Lab, kura izmanto Electron nesējraķetes, lai nogādātu dažādus komerciālos CubeSat klases pavadoņus orbītā. Kosmodroms oficiāli tika atklāts 2016. gada 26. septembrī un 2017. gada 25. maijā kļuva par pirmo privāto kosmodromu, kurā veikts mēģinājums sasniegt orbītu. Tas arī bija pirmais orbitālais starts no Jaunzēlandes teritorijas. 2018. gada 21. janvāri veiktais starts veiksmīgi sasniedza orbītu.


Uvigerinīdas

Uvigerinīdas (Uvigerinidae) ir foraminīferu dzimta rotaliīdu kārtā. Dzimtu 1894. gadā izveidoja vācu biologs Ernsts Hekels ar nosaukumu Uvigerinida, bet 1927. gadā amerikāņu mikropaleontologs Džesijs Džeimss Galovejs un ģeologs Stenlijs Vislers publicēja darbu jau ar pašreizējo dzimtas nosaukumu. Ģeohronoloģiski uvigerinīdas ir zināmas no paleocēna līdz mūsdienām.


Artūrs Mihelsons

Artūrs Mihelsons (1898—1939) bija latviešu izcelsmes padomju valsts drošības iestāžu darbinieks.


2024. gada Eiropas Parlamenta vēlēšanas

2024. gada Eiropas Parlamenta vēlēšanas būs desmitās Eiropas Parlamenta vēlēšanas un pirmās vēlēšanas pēc Breksita. Tās norisināsies visās 27 Eiropas Savienības dalībvalstīs laikā no 6. līdz 9. jūnijam (Latvijā — 8. jūnijā). Ievēlamo deputātu skaits būs 720.


Dīns Stokvels

Roberts Dīns Stokvels (; dzimis , miris ) bija amerikāņu aktieris, kura karjera ilga septiņas desmitgades.

Kā bērns noslēdzis līgumu ar Metro-Goldwyn-Mayer, piedaloties tādās filmās kā "Pacelt enkurus" (Anchors Aweigh, 1945), Song of the Thin Man (1947), The Green Years (1946), "Džentlmeņu vienošanās" (Gentleman's Agreement, 1947), The Boy with Green Hair (1948) un Kim (1950).

Par lomām filmās Compulsion (1959) un Long Day's Journey into Night (1962) saņēmis Kannu kinofestivāla labākā aktiera balvu. Stokvelu nominēja Zelta globusa balvai kategorijā "Labākais aktieris drāmas filmā" par lomu filmā Sons and Lovers (1960). Vēlāk saņēmis arī Amerikas Kinoakadēmijas balvas nomināciju kategorijā "Labākais aktieris otrā plāna lomā" par lomu filmā "Precējies ar mafiju" (1988).

1989. gadā saņēmis Zelta globusa balvu par lomu zinātniskās fantastikas seriālā Quantum Leap.


Sericas kauja

Sericas kauja (, ) notika 1501. gada 27. augustā pie Sericas upes tagadējā Pleskavas apgabala Palkinas rajonā. Pēc Rusova Livonijas hronikas ziņām, vairāk nekā 4000 vīru lielais Livonijas karaspēks uzvarēja 40 000 vīru (pēc hronikas ziņām) lielo Maskavijas un Pleskavas kņazistes karaspēku.


Memmingene

Memmingene () ir pilsēta Vācijas dienvidos, Bavārijas federālajā zemē. 2022. gadā pilsētā dzīvoja 45,9 tūkstoši iedzīvotāju. Rakstiskajos avotos pilsēta pirmo reizi minēta 1158. gadā. 1286. gadā Memmingene kļuva par Impērijas brīvpilsētu. Viduslaikos tā bija nozīmīga tirdzniecības pilsēta. Memmingenes centrā ir saglabājušās daudzas vēsturiskas ēkas. Mūsdienās Memmingene ir nozīmīgs transporta mezgls, tā atrodas netālu no Vācijas un Austrijas robežas. Pilsētā ir attīstīta tūrisma nozare.


Vikipēdija:CEE Spring 2024

Centrālās un Austrumeiropas pavasaris 2024 (Wikimedia CEE Spring 2024) ir starptautisks rakstu konkurss ar mērķi veicināt rakstu veidošanu par reģiona valstīm atbilstošajās Vikipēdijas valodu versijās.

Šajā reģionā ir bijuši daudzi saspringti pavasari, kas noslēgušies ar pārpratumiem, konfliktiem un vilšanos (piemēram, Dubčeka nomaiņa 1969. gadā, lai apturētu Prāgas pavasari, konfliktu pastiprinājums Kalnu Karabahas reģionā 1988. gada pavasarī, Piedņestras konflikta saasinājums 1992. gada martā, Sarajevas aplenkuma sākums 1992. gada aprīlī un kara Donbasā sākums 2014. gada pavasarī, Armēnijas revolūcija 2018. gadā, Krievijas iebrukums Ukrainā 2022. gadā). Šis konkurss radīts, lai veicinātu reģiona valstu iedzīvotāju savstarpējo saprašanos, palielinot to zināšanas vieniem par otriem.

Konkursu jau desmito gadu organizē Wikimedia kustības Centrālās un Austrumeiropas kopienas.


Uvigerinīnas

Uvigerinīnas (Uvigerininae) ir foraminīferu apakšdzimta rotaliīdu kārtā. Apakšdzimtu pirmo reizi publicēja 1913. gadā amerikāņu mikropaleontologs Džozefs Kešmens. Taču 1988. gadā amerikāņu mikropaleontologi Alfrēds Lēblihs un Helēna Trappana atzīmēja šo apakšdzimtu kā Uvigerininae Haeckel, 1894 ar piezīmi nom. transl. ex family Uvigerinina (taksons atvasināts no Uvigerinina dzimtas). Ģeohronoloģiski uvigerinīnas ir zināmas no vēlā eocēna (Ipras laikmets) līdz mūsdienām.


Electron (raķete)

Electron ir divpakāpju, daļēji atkārtoti izmantojama nesējraķete, kuru izstrādājusi ASV kompānija Rocket Lab. Nesējraķete izstrādāta mazo pavadoņu palaišanai orbītā. Electron izmanto ar elektrisko sūkni aprīkotos Rutherford dzinējus — pirmais tāda tipa raķešdzinējs, kas spējis orbīta nogādāt kravu. Lai gan raķetes izstrādes laikā, nebija plānots to izmantot atkārtoti — ekspluatācijas laikā Rocket Lab sāka izmēģināt pirmās pakāpes atgūšanu ar helikopteru, lai pirmo pakāpi izmantotu atkārtoti. Līdz šim atkārtoti atgūt pakāpi ir izdevies divas reizes, bet atkārtoti pirmā pakāpe vēl nav izmantota.

2016. gada decembrī tika pabeigti sertifikācijas darbi un 2017. gada 25. maijā veikts pirmais lidojums, lai gan raķete sasniedza kosmosu, sakaru kļūdas dēļ netika sasniegta paredzētā orbīta. Otrais starts tika aizvadīts veiksmīgi un 3 CubeSat pavadoņi tika ievadīti orbīta. Pirmais komercklienta lidojums notika 2018. gada 11. novembrī. Līdz šim veikti 41 starti — 37 veiksmīgi un 4 neveiksmes.


Herdi Prenga

Herdi Besniks Prenga (; dzimis ) ir Horvātijā dzimis albāņu futbolists, centra aizsargs, Albānijas futbola izlases dalībnieks. Kopš 2023. gada Prenga spēlē Latvijas Virslīgas komandā RFS.

No 2019. līdz 2021. gadam spēlējis Latvijas komandā Riga FC. Pārstāvējis arī Horvātijas līgas komandas Lokomotiva un Inter Zaprešić, kā arī Ungārijas līgas komandas Kisvárda un Honvéd Budapest.

Albānijas futbola izlases rindās debitējis 2018. gadā.


Andrejs Veide

Andrejs Veide (1832—1889) bija igauņu izcelsmes latviešu kuģu īpašnieks, kapteinis, kuģu būvētājs un viens no Ainažu jūrskolas dibināšanas atbalstītājiem.


Dagnija Šmite

Dagnija Šmite (1948) ir latviešu bioloģe, botāniķe, specializējusies dendroloģijā, savvaļas rožu ģints (Rosa L.) pētniece.


Latvijas slimnīcas

Latvijas slimnīcas ir gan stacionārās, gan ambulatorās ārstniecības iestādes, kas pieder vai nu valstij, vai pašvaldībām vai arī privātiem uzņēmējiem.


Lupīnu āboliņš

Lupīnu āboliņš (Trifolium lupinaster) ir daudzgadīgs tauriņziežu dzimtas lakstaugs. Suga ir plaši izplatīta Eirāzijā, tās ietvaros dažreiz nodala pasugas. Lai gan Baltijas valstis ietilpst sugas izplatības areālā, lupīnu āboliņš Latvijā ir ļoti reti sastopams, adventīvs (nejauši ievests) augs, bet Lietuvā tas ierakstīts Sarkanās grāmatas 3. kategorijā (reta suga ar nelielu populāciju skaitu).


Uvigerīnas

Uvigerīnas (Uvigerina) ir foraminīferu ģints rotaliīdu kārtā. Ģinti 1826. gadā izveidoja franču naturālists Alsids Orbiņī. Ģints tipiskā suga ir Uvigerina pygmaea d'Orbigny, 1826. Ģeohronoloģiski uvigerīnas ir zināmas no vēlā eocēna (Ipras laikmets) līdz mūsdienām.


Tu-134 katastrofa Liepājā

Tu-134 katastrofa Liepājā bija Aeroflot lidmašīnas Tu-134A katastrofa kravas reisā L-34 no Omskas uz Liepāju, kas notika 1979. gada 22. martā netālu no Liepājas. Tikai viens no pieciem apkalpes locekļiem izdzīvoja. Izmeklēšanā noskaidrots, ka negadījuma iemesli bija apkalpes kļūdas un citu apstākļu sakritība.


Kabadbarana

Kabadbarana (, , ) ir pilsēta Filipīnās, Karagas reģionā, Ziemeļagusanas provinces oficiālā galvaspilsēta un lielākā pilsēta. Atrodas provinces vidusdaļā Butuanas līča austrumu krastā pie Kabadbaranas upes ietekas līcī. Lielākā daļa iedzīvotāju sadzīvē runā sebuāņu valodā.


Smerš

PSRS Aizsardzības Tautas komisariāta Pretizlūkošanas galvenā pārvalde "Smerš" aizsardzības Tautas komisāra (Staļins) pakļautībā, priekšnieks — Abakumovs; PSRS Jūras kara flotes Tautas komisariāta Pretizlūkošanas pārvalde "Smerš" Jūras kara flotes Tautas komisāra (Kuzņecovs) pakļautībā, priekšnieks — Gladkovs; PSRS Iekšlietu Tautas komisariāta Pretizlūkošanas nodaļa "Smerš" iekšlietu Tautas komisāra (Berija) pakļautībā, priekšnieks — Juhimovičs (līdz 1944. gada maijam), Smirnovs.

Visas trīs iestādes izveidotas 1943. gada pavasarī ar PSRS Tautas komisāru padomes lēmumu, par pamatu izmantojot Iekšlietu TK Īpašo nodaļu pārvaldi.

Smerš darbojās pret ienaidnieku izlūkošanas dienestiem, pirmkārt, Vācijas — Abvēru, Reiha drošības galveno pārvaldi —, bet arī pret Vācijas sabiedroto valstu izlūkdienestiem. Pretizlūkošanas darbs veikts piefrontē (Īpašās nodaļas padomju karaspēka vienībās, kuru darbinieki kontrolēja dienošos, vervēja aģentus) un aizmugurē — savā (pretinieku izlūkdienestu aģentu atklāšana un likvidēšana) un pretinieku (darbs padomju partizānu vienībās, pretinieku izlūku skolās). Viens no Smerš darbības veidiem bija tā saucamās radiospēles — radiosakaru izmantošana pretinieka maldināšanai. Tāpat Smerš darbība bija vērsta pret dezertieriem padomju bruņotajos spēkos, Smerš pārbaudīja no karagūsta atbrīvotās padomju militārpersonas (t.s. filtrācija), meklēja pretinieku karaspēka vienībās dienējušos padomju pilsoņus un vadīja izmeklēšanu viņu lietās.


Otrais Sudānas pilsoņu karš

Otrais Sudānas pilsoņu karš () bija pilsoņu karš Sudānā no 1983. līdz 2005. gadam. Kaujas noritēja starp Sudānas valdības spēkiem, kas pāstāvēja Sudānas arābus (musulmaņus) un Sudānas dienvidos bāzētajiem Sudānas Tautas atbrīvošanas armijas kaujiniekiem, kas pārstāvēja valsts dienvidu iedzīvotājus - ne-arābu tautas (vairums no tiem kristieši un tradicionālo reliģiju piekritēji). Karā gāja bojā apmēram 2 miljoni cilvēku un apmēram 4 miljoni kļuva par bēgļiem. Masveidā tika pārkāptas vispārējās cilvēktiesības, notika kara noziegumi, iedzīvotāji mira no bada un slimībām. Nevienai no pusēm negūstot pārsvaru, karš beidzās ar Naivašas vienošanos, kuras rezultātā 2011. gadā notika Dienvidsudānas neatkarības referendums un nodibinājās neatkarīgā Dienvidsudānas valsts. Tomēr pretrunas Dienvidsudānas sabiedrībā drīz noveda pie Dienvidsudānas pilsoņu kara.


Līdsas katedrāle

Līdsas katedrāle () jeb Sv. Annas katedrāles baznīca () ir Romas katoļu katedrāle, kas atrodas Anglijas ziemeļos Rietumjorkšīras grāfistes Līdsā. Baznīca ir 1878. gadā dibinātās Romas katoļu Līdsas diecēzes galvenā baznīca. Neogotiskā katedrāle celta no 1901. lidz 1904. gadam. Vecā, 1838. gadā celtā Sv. Annas katedrāle atradās citā vietā un tika nojaukta ar 1900. gadu ceļa izbūves dēļ.


Uvigerina peregrina

Uvigerina peregrina ir foraminīferu suga rotaliīdu kārtā un uvigerinīdu dzimtā. Sugu 1923. gadā aprakstīja amerikāņu mikropaleontologs Džozefs Kešmens. Nosaukums "peregrina" nozīmē ceļojošā. Suga ir izplatīta Vidusjūrā, Marmora jūrā, Melnās jūras dienvidu daļā, Atlantijas okeānā, Meksikas līcī un ap Kubu, Indijas okeānā, Persijas līcī, kā arī Klusajā okeānā, pie Japānas u.c.


Strenču luterāņu baznīca

Strenču evaņģēliski luteriskā baznīca ir baznīca, kas atrodas Valmieras novada Strenču pilsētā.

Koka baznīcas ēka tika uzcelta 1907. gadā. 1935. gadā ēka atradās ļoti sliktā stāvoklī. 1936. gadā vecā torņa vietā tika uzbūvēts jauns. 1937. gadā tika apmestas ārsienas un baznīcu iesvētīja.


Vīnes Iekšpilsēta

Iekšpilsēta () ir Austrijas galvaspilsētas Vīnes vēsturiskais centrs. Administratīvi tas ir Vīnes 1. rajons (1. Bezirk). Līdz 19. gadsimta vidum to no apkārtnes atdalīja nocietinājumu būves, kuras tika nojauktas, izbūvējot mūsdienu Ringštrāsi. Vēsturiski Iekšpilsēta dalās četros kvartālos, kuru nosaukumi cēlušies no pilsētas vārtu nosaukumiem - Stubenviertel, Kärntner Viertel, Widmerviertel, Schottenviertel. Rajonā, kas ir ievērojams tūrisma cents, atrodas daudzi ievērojami objekti, to skaitā Albertina, Austrijas Parlamenta ēka, Burgteātris, Dabas vēstures muzejs, Hofburga, Ķeizaru kapenes, Mākslas vēstures muzejs, Svētā Stefana katedrāle, Vīnes rātsnams, Vīnes Universitāte, Vīnes Valsts opera.

2001. gadā Vīnes Iekšpilsēta kā elements iekļāvās UNESCO Pasaules mantojuma objektā "Vīnes vēsturiskais centrs".


Sīkziedu āboliņš

Sīkziedu āboliņš (Trifolium retusum) ir viengadīgs tauriņziežu dzimtas lakstaugs. Sastopams Eiropā un Ziemeļāfrikā.


Augustins Liepinis

Augustins Liepinis (; dzimis , miris ) bija Latvijā dzimis lietuviešu katoļu mācītājs, literāts un tulkotājs.

Dzimis Neretas pagastā. Skolā mācījies Neretā un Rīgā, vēlāk studēja Kauņas mācītāju seminārā. Ordinēts 1921. gadā. Kalpojis par mācītāju Rokišķos un Panevēžā. Starp pasaules kariem daudz rakstīja presē, to skaitā Rīgā izdotajā lietuviešu avīzē Rygos balsas. Pēc Otrā pasaules kara strādāja par mācītāju Panemunes miestā. Apglabāts Sarkandaugavas kapos.


Vladimira Putina intervija

"Vladimira Putina intervija" () ir televīzijas intervija, ko vadīja amerikāņu žurnālists un politikas komentētājs Takers Karlsons ar Krievijas prezidentu Vladimiru Putinu. Tās pirmizrāde notika 2024. gada 8. februārī Takera Karlsona tīklā (Tucker Carlson Network (TCN)) un sociālo mediju vietnē X. Tā ir pirmā intervija ar Putinu, kas sniegta kādam Rietumu žurnālistam kopš Krievijas iebrukuma Ukrainā 2022. gada februārī.


Dienvidagusana

Dienvidagusana (, , ) ir viena no Filipīnu provincēm valsts dienviddaļā, Karagas reģionā. Administratīvi dalās 1 pilsētā, 13 municipalitātēs un sīkāk 314 barangajās. Provinces galvaspilsēta ir Prosperidada, bet lielākā apdzīvotā vieta — Bajugana.


Anna Gandlere

Anna Gandlere (; dzimusi ) ir austriešu biatloniste.

Viņas tēvs ir bijušais distanču slēpotājs, sudraba medaļas ieguvējs 10 km distancē un 1999. gada pasaules čempions stafetē Markuss Gandlers.


Prosperidada

Prosperidada (, , ) ir municipalitāte Filipīnās, Karagas reģionā, Dienvidagusanas provinces galvaspilsēta. Atrodas provinces ziemeļaustrumos, municipalitātes urbānais centrs (Bahbahas barangaja; 12 731 iedzīvotājs) atrodas Agusanas pietekas Gibongas krastā, bet provinces kapitolijs un administratīvās iestādes atrodas Patinajas barangajā ( iedzīvotāji) uz dienvidiem no Bahbahas.


Čārlzs Lerū

Čārlzs Lerū (; dzimšanas vārds Džozefs Džonsons (); 1856. gada 31. oktobris Voterberija, ASV — 1889. gada 12. septembris, Rēvele, Krievijas Impērija) — amerikāņu aeronauts un izpletņlēcējs, sava oriģinālā izpletņa modeļa radītājs. Gājis bojā Tallinas līcī Rēvelē, vēja iepūsts ūdenī pēc karjeras 239. lēciena. Čārlzs Lerū sirdī bija izgudrotājs, kurš daudz darīja, lai uzlabotu savu gaisa balonu un izpletni.

Igaunijā klīda baumas, ka Lerū bijis ASV 16. prezidenta Ābrahama Linkolna brāļadēls.Tomēr tas nav iespējams, jo Linkolna vienīgā māsa Sāra Linkolna Grigsbija nomira 1828. gadā un viņa vienīgais brālis Tomass Linkolns jaunākais 1812. gadā, kad bija tikai 3 dienas vecs.


Precējies ar mafiju

"Precējies ar mafiju" () ir 1988. gada ASV kriminālkomēdija, kuras režisors ir Džonatans Demijs. Filmā galvenās lomas atveido Mišela Feifere, Metjū Modains, Dīns Stokvels, Mersedesa Rūela un Aleks Boldvins.

Filma stāsta par Andželu de Marko (Feifere), gangstera atraitni, un Maiku Dauniju (Modains), FIB aģentu, kurš izmeklē de Marko saistību ar mafiju.

Filmas "Precējies ar mafiju" pirmizrāde notika un to izplatīja Orion Pictures. Filma saņēma pozitīvas kritiķu atsauksmes un tika nominēta vairākām balvām. Feiferi nominēja Zelta globusa balvai kategorijā "Labākā aktrise mūziklā vai kinokomēdijā", bet Stokvelu nominēja Amerikas Kinoakadēmijas balvai kategorijā "Labākais aktieris otrā plāna lomā".


Kas notiek krēslā (filma)

"Kas notiek krēslā" () ir 2014. gada Jaunzēlandes šausmu kinokomēdija, kuras režisori un scenārija autori ir Džeimens Klements un Taika Vaititi. Filma galvenās lomas atveido Džeimens Klements, Taika Vaititi, Džonatans Brū, Kori Gonsaless-Makūrs un Stjuarts Raterfords.

Filma, imitējot dokumentālā kino paņēmienus, stāsta par vampīru grupu, kas kopā dzīvo dzīvoklī Velingtonā.

Filmas "Kas notiek krēslā" pirmizrāde notika Sandensas kinofestivālā. Filma saņēma pozitīvas kritiķu atsauksmes un nopelnīja 7,3 miljonus ASV dolāru pie 1,6 miljonu dolāru budžeta.

2019. gadā ASV televīzijas kanālā FX pirmizrādi piedzīvoja uz filmu balstīts tāda paša nosaukuma seriāls.


Divas janvāra sejas

"Divas janvāra sejas" () ir 2014. gada ASV, Apvienotās Karalistes un Francijas trillera filma, kuras režisors un scenārija autors ir Huseins Amini. Filmā galvenās lomas atveido Vigo Mortensens, Kirstena Dansta un Oskars Aizeks. Filma balstīta uz Patrīcijas Haismita tāda paša nosaukuma 1964. gada romānu.

Filma stāsta par krāpnieku, viņa sievu un svešinieku, kuri kopā bēg no Atēnām, kad viens no viņiem nogalina privātdetektīvu.

Filmas "Divas janvāra sejas" pirmizrāde notika Berlīnes starptautiskajā kinofestivālā. Filmu izplatīja StudioCanal un Magnolia Pictures. Filma saņēma galvenokārt pozitīvas kritiķu atsauksmes un tīmekļa vietnē Rotten Tomatoes filmai ir 79% vērtējums.


Pathet Lao

Pathet Lao (, — 'Laosas valsts') bija nosaukums sociālistiski noskaņotiem militāri-politiskajiem spēkiem Laosā no 20. gadsimta piecdesmitajiem līdz septiņdesmitajiem gadiem. Pathet Lao bija uzvarējusī puse Laosas pilsoņu karā (1960 — 1973), kas cīnījās pret Laosas karalisti. Kustībā liela ietekme bija Ziemeļvjetnamai, no 1968. gada Ziemeļvjetnamas bruņotie spēki tieši vadīja Pathet Lao cīņu. 1973. gadā tika noslēgta Vjenčanas vienošanās, kas izbeidza pilsoņu karu. 1975. gadā Pathet Lao rīkotā apvērsumā monarhija tika likvidēta.


Vladimirs Antjufejevs

Vladimirs Antjufejevs (krievu: Владимир Юрьевич Антюфéев; dzimis 1951. gada 19. februārī), pazīstams arī ar segvārdiem Vadims Ševcovs vai Vladimirs Aleksandrovs, ir padomju un krievu militārists, terorists un noziedznieks, kurš bija viens no Rīgas OMON uzbrukumu Barikāžu laikā organizētājiem. Kā "Vadims Ševcovs" viņš vēlāk no 1992. līdz 2012. gadam bija Krievijas kontrolētās Piedņestras Valsts drošības ministrijas vadītājs. Viņš ir Krievijas un Piedņestras pilsonis un kopš 1991. gada atradās Latvijas un Moldovas tiesībsargājošo iestāžu meklēšanā. Taču viņš vairs nav Latvijas tiesībsargājošās iestādes viņu vairs nemeklē, jo iestājies noilgums noziedzīgā nodarījuma veidam, par kuru viņš tika apsūdzēts.

2014. gada jūlijā Antjufejevs kļuva par vienu no Krievijas kontrolētās "Doneckas tautas republikas" līderiem. Kopš 2014. gada Antjufejevs izsludināts Interpola meklēšanā par Ukrainas teritoriālās integritātes un valstiskās neatkarības graušanu. Atrodas ASV, Apvienotās Karalistes, Ukrainas un Eiropas Savienības sankciju sarakstos.


Anīkšču pareizticīgo baznīca

Anīkšču Sv. Ņevas Aleksandra baznīca (, ) ir 1872. gadā uzcelts Lietuvas Pareizticīgās baznīcas dievnams, kas atrodas Lietuvas ziemeļaustrumos, Anīkšču rajona pašvaldības Anīkščos, bijušās Anīkšču muižas teritorijā.

Pirmā pareizticīgo baznīca Anīkščos tika uzcelta 16. gadsimtā saistībā ar Lietuvas dižkunigaiša Aleksandra precībām ar Maskavijas valdnieka Ivana III meitu Jeļenu. Šī baznīca tika nojaukta 1526. vai 1529. gadā. Pēc tam koka baznīcu uzcēla 1867. gadā, bet 1872. gadā tai blakus — pašreizējo mūra baznīcu.


Baznīcas kalns (Kazdangas pagasts)

Baznīcas kalns ir pilskalns, kas atrodas Kurzemē, Dienvidkurzemes novada Kazdangas pagastā uz ziemeļrietumiem no Vecpils, Alokstes labajā krastā. Valsts nozīmes kultūras piemineklis.

Pilskalns atrodas starp divām dziļām gravām. Tā augstums ir 25 metri, bet garums 50—60 metri. Dienvidaustrumu pusē tas nocietināts ar valni un grāvi. Datējums — vēlais dzelzs laikmets. 1923. gadā to pieminējis Ernests Brastiņš, bet sīkāk 1941. gadā aprakstījis Kārlis Rozītis.


Hoenzalcburgas pils

Hoenzalcburgas pils () ir viduslaiku pils, kas paceļas 542 metrus augstajā Festungbergas pakalnā pār Zalcburga vecpilsētu Austrijā. 250 metrus garā un 150 metrus platā pils ir viena no lielākajām viduslaiku pilīm Eiropā. 1996. gadā pils kopā ar Zalcburgas vecpilsētu tika iekļauta UNESCO Pasaules mantojuma sarakstā.

Pils celtniecība tika uzsākta 1077. gadā un gadsimtiem tā bija Zalcburgas arhibīskapijas bīskapu rezidence. Gadsimtu gaitā tā vairākkārt paplašināta. Vienīgā reize, kad pils piedzīvoja "īstu" aplenkumu, bija Vācijas zemnieku kara laikā 1525. gadā, kad to aplenca nemiernieki. 1800. gadā pili bez kaujas ieņēma Napoleona karaspēks un 1803. gadā arhibīskapija kā valsts tika likvidēta. 19. gadsimtā beigās pils tika atjaunota un kļuva par tūrisma objektu, sevišķi pēc tam, kad 1892. gadā uz to tika izbūvēts funikulers.


Mets Rīvss

Mets Rīvss (; dzimis ) ir amerikāņu kinorežisors, scenārists un producents.

Kļuvis pazīstams, kad kopā ar Dž. Dž. Eibramsu izveidojuši televīzijas seriālu Felicity (1988—2002). Lielus finansiālus panākumus guva Rīvsa režisētā monstru filma "Nezvērs" (Cloverfield, 2008). Bijis režisors arī vampīru drāmai "Ielaid mani" (2010) un zinātniskās fantastikas filmām "Pērtiķu planētas atmoda" (2014) un "Karš par Pērtiķu planētu" (2017). 2022. gadā izdota Rīvsa režisētā filma "Betmens" (2022) ar Robertu Patinsonu galvenajā lomā.


Padomju armija

Padomju armija () bija PSRS Bruņoto spēku sauszemes spēku atzars. Līdz 1946. gada 25. februārim tā bija pazīstama kā Sarkanā armija.

Pēc tam, kad Padomju Savienība beidza pastāvēt 1991. gada decembrī, padomju armija palika Neatkarīgo Valstu Sadraudzības (NVS) pakļautībā, līdz tā tika formāli likvidēta 1992. gada 14. februārī. Padomju armijas pēctecis ir Krievijas Federācijas Sauszemes spēki.


Afroamerikāņu angļu valoda

Afroamerikāņu angļu valoda () ir termins, ar ko ir angļu valodas sociolektu kopums, ko lieto lielākā daļa melnādaino iedzīvotāju Amerikas Savienotajās Valstīs un daudzi Kanādā.

Tāpat kā visām plaši izplatītajām valodas paveidiem, arī afroamerikāņu angļu valodai raksturīgas stilistiskās, paaudžu, ģeogrāfiskās (t. i., tikai atsevišķām pilsētām vai reģioniem raksturīgas iezīmes), lauku un pilsētu iezīmes, vietvārdu un standarta reģistri u. c. atšķirības. Gadsimtiem ilgi ir pastāvējusi ievērojama afroamerikāņu literatūra un mutvārdu tradīcijas.

Afroamerikāņu angļu valodu bieži lieto reperi, kā arī hiphopa mūzikā.


Hollow

Hollow ir latviešu dziedātāja Dona dziesma, ar kuru viņš pārstāvēs Latviju 2024. gada Eirovīzijas dziesmu konkursā Malmē, Zviedrijā. Dziesma ieguva tiesības pārstāvēt Latviju konkursā pēc uzvaras nacionālajā atlasē Supernova 2024. Dons piedalīsies Eirovīzijas 2. pusfinālā.

Dziesmas mūzikas autors ir Dons un īrs Liams Gedess, kurš kopā ar DJ Rudd ir viens no dziesmas producentiem, savukārt teksta autore ir amerikāniete Keita Nortropa.


Peneropli

Peneropli (Peneroplis) ir foraminīferu ģints miliolīdu kārtā. Ģinti 1808. gadā izveidoja franču naturālists Pjērs Deniss de Montforts. Ģints tipiskā suga ir Peneroplis planatus (Fichtel and Moll, 1798). Ģeohronoloģiski peneropli ir zināmi no miocēna līdz mūsdienām. Ģints ir kosmopolītiska.


Ķēniņš

Ķēniņš ir līdz 20. gadsimtam latviešu valodā plaši lietots valdnieka tituls. Sieviešu dzimtē — ķēniņiene. Mūsdienās šo vārdu ir izspiedis vārds karalis.


Bajugana

Bajugana (, , ) ir pilsēta Filipīnās, Karagas reģionā, Dienvidagusanas provinces lielākā apdzīvotā vieta. Atrodas provinces ziemeļdaļā. Lielākā daļa iedzīvotāju sadzīvē runā sebuāņu valodā. Pilsētā un tās apkārtnē attīstīta griezto ziedu industrija — Bajuganu dēvē par «Griezto ziedu galvaspilsētu».


Renfīlds

"Renfīds" () ir 2023. gada ASV šausmu kinokomēdija, kuras režisors ir Kriss Makkejs. Filmā galvenās lomas atveido Nikolass Holts, Akvafina, Bens Švarcs, Šohre Agdašlū, Brendons Skots Džonss, Adrians Martiness un Nikolass Keidžs.

Filma balstīta uz Brema Stokera 1897. gada romāna "Drakula" varoņiem un stāsta par Drakulas kalpu Renfīldu, kurš cenšas atrast veidu, kā tikt vaļā no sava priekšnieka.

Filmas "Renfīlds" pirmizrāde notika un to izplatīja Universal Pictures. Latvijā filmas pirmizrāde notika . Filma saņēma atšķirīgus kritiķu vērtējumus, slavējot komisko toni un aktierspēli, bet kritizējot scenāriju. Filma kļuva par kases ieņēmumu izgāšanos, nopelnot tikai 26,5 miljonus ASV dolāru pie 65 miljonu budžeta.


Ziemeļsurigao

Ziemeļsurigao (, , ) ir viena no Filipīnu provincēm valsts dienviddaļā, Karagas reģionā. Administratīvi dalās 1 pilsētā, 20 municipalitātēs un sīkāk 335 barangajās. Provinces oficiālā galvaspilsēta un lielākā apdzīvotā vieta ir Surigao.


Arcade

Arcade (no angļu valodas — 'arkāde') ir nīderlandiešu dziedātāja Dankana Lorenca dziesma, ar kuru viņš pārstāvēja Nīderlandi 2019. gada Eirovīzijas dziesmu konkursā Telavivā, Izraēlā. Konkursa finālā dziesma uzvarēja ar 498 punktiem.


Cibicidīdas

Cibicidīdas (Cibicididae) ir foraminīferu dzimta rotaliīdu kārtā. Dzimtu 1934. gadā ar amerikāņu mikropaleontologa Džozefa Kešmena vārdu, pamatojoties uz viņa izveidoto Cibicidinae apakšdzimtu, izveidoja Austrālijas paleontologs Frederiks Čapmens kopā ar Valteru Parru un Arturu Kolinsu. Ģeohronoloģiski cibicidīdas ir zināmas no krīta perioda (Berriasas laikmets) līdz mūsdienām.


Cibicidīnas

Cibicidīnas (Cibicidinae) ir foraminīferu dzimta rotaliīdu kārtā. Apakšdzimtu 1927. gadā izveidoja amerikāņu mikropaleontologs Džozefs Kešmens. Ģeohronoloģiski cibicidīnas ir zināmas no paleogēna perioda (paleocēns) līdz mūsdienām.


Kempbels Raits

Kempbels Raits (; dzimis ) ir Jaunzēlandē dzimis biatlonists, kopš 2023. gada pārstāv ASV. 2023. gada pasaules čempions junioriem sprintā.


Surigao

Surigao (, , ) ir pilsēta Filipīnās, Karagas reģionā, Ziemeļsurigao provinces galvaspilsēta un lielākā pilsēta. Lielākā daļa iedzīvotāju ir surigavieši. Galvenās saimniecības nozares ir kalnrūpniecība, zveja un tūrisms.


Bende

Bende ir persona, kura izpilda nāves sodu vai miesassodu. Pārnestā nozīmē termins tiek lietots kā sinonīms vārdiem "mocītājs", "sodītājs".


Svītrainais āboliņš

Svītrainais āboliņš (Trifolium striatum) ir viengadīgs tauriņziežu dzimtas lakstaugs. Savu nosaukumu ieguvis no labi saskatāma sarkanīgu dzīslu svītrojuma uz olveidīgas augšlapas zem ziedkopas pamata.


Eiropas valstu uzskaitījums pēc militārajiem izdevumiem

Eiropas valstu uzskaitījums pēc militārajiem izdevumu īpatsvara budžetā parāda Eiropas valstu militāros izdevumus kā procentuālo daļu no IKP.


Lobatulas

Lobatulas (Lobatula) ir foraminīferu ģints rotaliīdu kārtā. Ģinti 1828. gadā izveidoja skotu naturālists un zoologs Džons Flemings. Ģints tipiskā suga ir Lobatula lobatula (Walker & Jacob, 1798). Ģeohronoloģiski cibicidīnas ir zināmas no paleogēna perioda (paleocēns) līdz mūsdienām. Lobatulu ģints ir kosmopolītiska.


Dienvidsurigao

Dienvidsurigao (, , ) ir viena no Filipīnu provincēm valsts dienviddaļā, Karagas reģionā. Administratīvi dalās 2 pilsētās, 17 municipalitātēs un sīkāk 309 barangajās. Provinces galvaspilsēta ir Tandaga, bet lielākā apdzīvotā vieta — Bisliga.


Aviācija Latvijā

Latvijai ir bagāta vēsture aviācijā. 20. gadsimta sākumā aviatori, kā kara lidotājs Eduards Pulpe un aviokonstruktors Kārlis Irbītis, sniedza nozīmīgu ieguldījumu aviācijas agrīnā vēsturē, veidojot jaunas lidmašīnas.

Pašlaik visas aviācijas darbības pārrauga Civilās aviācijas aģentūra.


Helsinku metro

Helsinku metro (, ) ir ātrā tranzīta sistēma, kas atrodas Helsinkos, Somijā. Tā tika atvērta 1982. gada 2. augustā pēc 27 gadu plānošanas.

Sistēma sastāv no 2 līnijām, kas apkalpo kopumā 30 stacijas. Tās kopējais garums ir 43 kilometri. Metro savieno kaimiņpilsētu Espo ar Helsinku centru, un austrumos esošās priekšpilsētas rajonus.

Līnija šķērso Helsinku Centrālo staciju, ļaujot pasažieriem ērti pārsēsties uz vilcienu.


PACE

PACE (Plankton, Aerosol, Cloud, ocean Ecosystem) ir ASV Nacionālās aeronautikas un kosmosa administrācijas (NASA) Zemes tālizpētes pavadonis, kas veic globālā okeāna krāsas, bioģeoķīmijas un ekoloģijas, oglekļa cikla, aerosolu un mākoņu novērojumus. Kosmiskais aparāts orbītā tika palaists 2024. gada 8. februārī.

PACE tiek izmantots, lai noteiktu fitoplanktona ziedēšanas apmērus un ilgumu un uzlabotu izpratni par gaisa kvalitāti. Šie un citi PACE datu izmantošanas veidi dos labumu ekonomikai un sabiedrībai, jo īpaši nozarēm, kas atkarīgas no ūdens kvalitātes, zivsaimniecības un pārtikas nodrošinājuma.

Kosmisko aparātu izgatavoja NASA Godarda Kosmosa lidojumu centrs. Projekta realizācija izmaksāja aptuveni 964 miljonus ASV dolāru.


Ketija Vihmane

Ketija Vihmane (dzimusi Rīgā) ir latviešu basketboliste, spēlē aizsarga pozīcijā. Bijusi Latvijas jaunatnes basketbola izlašu dalībniece, pārstāv Latvijas sieviešu izlasi. 2024. gadā pārstāv Vācijas klubu Kelternas "Rutronik Stars".


Laura Siliņa

Laura Siliņa (dzimusi ) ir latviešu aktrise. Kopš 2018. gada ir Latvijas Nacionālā teātra aktrise.

2022. gadā nominēta "Spēlmaņu nakts" balvai kategorijā "Gada aktrise" par Majas Ņitovskas lomu izrādē "Sievietes daļas".

Filmējusies arī kino, tikusi nominēta 2022. gada Lielā Kristapa balvai kā otrā plāna aktrise filmā "Sema ceļojumi". Bijusi lomā seriālā "Ēnu spēles".


Pērtiķu planētas karaliste

"Pērtiķu planētas karaliste" () ir 2024. gada ASV zinātniskās fantastikas asa sižeta filma, kuru pēc Džoša Frīdmena, Rika Jafas, Amandas Silveres un Patrika Eisona scenārija režisējis Vess Bols. Tas ir turpinājums 2017. gada filmai "Karš par Pērtiķu planētu" un ceturtā daļa no restartētās "Pērtiķu planētas" franšīzes.

Filmas pirmizrāde ASV notiks 2024. gada 24. maijā.


Lobatula lobatula

Lobatula lobatula ir foraminīferu suga rotaliīdu kārtā un cibicidīdu dzimtā. Sugu 1798. gadā aprakstīja angļu ilustrators Georgs Valkers un naturālists un antikvārs Edvards Jakobs. Tā ir izplatīta Vidusjūrā, Marmora, Melnajā un Azovas jūrā, Atlantijas okeānā, Meksikas līcī un Karību jūrā, Baltijas jūrā, Ziemeļu Ledus okeānā, Baltajā jūrā, Hudzona līcī, Indijas okeānā, Persijas līcī, Dienvidķīnas jūrā kā arī Klusajā okeānā, pie Japānas un Jaunzēlandes u.c.


Tandaga

Tandaga (, , , ) ir pilsēta Filipīnās, Karagas reģionā, Dienvidsurigao provinces galvaspilsēta un otra lielākā pilsēta. Atrodas provinces ziemeļdaļā Mindanao salas ziemeļaustrumos Filipīnu jūras krastā pie Tandagas upes ietekas. Lielākā daļa iedzīvotāju ir surigavieši un sebuāņi. Nozīmīgs reģiona transporta (osta, lidosta) un saimnieciskais centrs.


Spirillinīdas

Spirillinīdas (Spirillinida) ir foraminīferu kārta. Kārtas izveidošana tiek piedēvēta austriešu zinātniekiem Johanam Hohenēgeram un Verneram Pilleram ar 1975. gadu, taču faktiski to izveidoja padomju paleontoloģes Tatjana Gorbačika un Valentīna Mancurova 1980. gadā. Spirillinīdas dzīvo no triasa līdz mūsdienām.


Helsinku tramvaja līnija 15

Helsinku tramvaja līnija 15 (, ) ir ātrgaitas tramvaja līnija, kas savieno Keilaniemi, Espo un Itäkeskus, Helsinkos, Somijā. Būvniecības laikā līnija bija pazīstama kā Sliežu Jokers (, ). Būvniecība tika uzsākta 2019. gada jūnijā, un līnija sāka darboties 2023. gada oktobrī, aptuveni 10 mēnešus pirms plānotā datuma. Šī līnija 2023. gada beigās nomainīja 550. autobusa līniju.


Tatjana Gorbačika

Tatjana Gorbačika (1928—2017) bija krievu paleontoloģe-biostratigrāfe, ģeoloģiski mineraloģisko zinātņu doktors (1984), Maskavas Universitātes paleontoloģijas katedras vadošais zinātniskais darbinieks (1986—2017), Maskavas Dabaspētnieku biedrības biedre (1963) un prēmijas laureāts (1983). Specializējās mezozoja foraminīferu tēmā.


Concors

Concors Latvian Air Service bija aviokompānija, kas bāzējās Rīgā. Dibināta 1991. gadā, tā no 1995. gadam līdz 2005. gadam veica reģionālos un starptautiskos čarterreisus no lidostas Rīga.


Spirillinīnas

Spirillinīnas (Spirillinina) ir foraminīferu apakškārta. Apakškārtu 1975. gadā izveidoja austriešu zinātnieki Johans Hohenēgers un Verners Pillers. Spirillinīnas dzīvo no triasa līdz mūsdienām.


Vilhelms Littens

Vilhelms Littens (1880–1932) bija Vācijas diplomāts, orientālists, rakstnieks un tulkotājs. No 1920. līdz 1924. gadam viņš bija Vācijas konsuls Liepājā un Liepājas ložas "Enkurs" vadītājs (1921–1924). Latviešu valodas pašmācības grāmatas autors.


Eduards Liepiņš (1897—1938)

Eduards Jura dēls Liepiņš (1897—1938) bija latviešu izcelsmes Sarkanās armijas gaisa spēku darbinieks.


Okeānijas Vieglatlētikas asociācija

Okeānijas Vieglatlētikas asociācija () (OAA) ir Okeānijas vieglatlētikas sporta pārvaldes institūcija. OAA galvenais birojs atrodas Varsiti Leikas priekšpilsētā, Goldkostā, Kvīnslendas štatā, Austrālijā.


Andis Āboliņš

Andis Āboliņš (dzimis ) ir latviešu uzņēmējs, politiķis un Talsu novada domes priekšsēdētājs, šo amatu viņš ieņem kopš . Pirms ievēlēšanas domē viņš bija SIA "Miels" komercdirektors, kā arī Stendes pilsētas, Lībagu, Strazdes un Virbu pagasta pārvaldes vadītājs. A. Āboliņam ir arī uzņēmējdarbības pieredze, augstāko izglītību viņš ir ieguvis Biznesa augstskolā "Turība".


Fraktēšana

Fraktēšana (no frakts) ir ar kravu pārvadājumiem saistīts juridisks termins.

Kravu apjoma pārvadājuma līgums (contract of affreightment) ir līgums starp kuģa īpašnieku un fraktētāju, kurā kuģa īpašnieks piekrīt pārvadāt fraktētāja piegādātās preces kuģī vai nodot fraktētājam visu vai daļu no kuģa kravas telpām preču pārvadāšanai noteiktā reisā vai vairākos reisos noteiktā laika periodā. Fraktētājs par preču pārvadāšanu vai kuģa izmantošanu piekrīt maksāt noteiktu cenu, kuru sauc par frakti.

Kuģis var tikt iznomāts kā ēka personai, kura ņem to savā valdījumā un kontrolē uz noteiktu laiku. Persona, kura iznomā kuģi šādā veidā, uz noteiktu laiku ieņem kuģa īpašnieka vietu. Līgums, ar kuru kuģis tiek iznomāts, var tikt saukts par čarteru, bet pēc savas būtības tas nav kravu apjoma pārvadājuma līgums un šeit tiek pieminēts tikai tādēļ, lai precizētu atšķirību starp šāda veida čarteru, pie kura pieskaita arī berbouta jeb dimaiza čarteru, un kravu apjoma pārvadājuma līgumu.


Patellinīdas

Patellinīdas (Patellinidae) ir foraminīferu dzimta. Dzimtas izveidošana tiek piedēvēta vācu biologam Ludvigam Rambleram ar 1906. gadu (nom. transl. ex subfamily Patellininae), taču faktiski to izveidoja padomju paleontoloģes Tatjana Gorbačika un Valentīna Mancurova 1980. gadā. Patellinīdas dzīvo no krīta perioda (Aptas laikmets) līdz mūsdienām.


Patellinīnas

Patellinīnas (Patellininae) ir foraminīferu apakšdzimta. Apakšdzimtu 1906. gadā izveidoja vācu biologs Ludvigs Ramblers. Patellinīdas dzīvo no krīta perioda (Aptas laikmets) līdz mūsdienām.


Mārsnēnu lidlauks

Mārsnēnu lidlauks jeb Liepas lidlauks bija militārā bāze un lidlauks, kas tika izveidota Latvijā pēc valsts okupācijas. Lidlauks atradās Liepas pagastā, Cēsu novadā. Tas bija būtisks punkts aukstā kara laikā un kalpoja kā ārkārtas darbības vieta, lidlauks arī kalpoja lauksaimniecības vajadzībām. Lidlauka infrastruktūra ietvēra vienu skrejceļu ar nedaudz īsāku paralēlu taksometru trasi un četrām savienojošām taksometru sliedēm. Lidlauka platums bija aptuveni 50 metri, un tā garums sasniedza 2200 metrus. Tomēr šobrīd no kādreizējā lidlauka palikuši tikai nelieli fragmenti, un lielākā daļa infrastruktūras ir iznīcināta.

Mārsnēnu militārais lidlauks nekad netika sertificēts civilajiem lidojumiem. Tas kalpoja tikai militārajam mērķim un bija nesertificēts. Lidlauks atrodas aptuveni 5 kilometrus uz austrumiem no Liepas un 17 kilometrus uz dienvidiem no Valmieras. Šobrīd lidlauka skrejceļa segums ir klāts ar zāli un nav izmantojams aviācijas mērķiem.


Dinagatas Salas

Dinagatas Salas (, , , ) ir viena no Filipīnu provincēm valsts dienviddaļā, Karagas reģionā. Administratīvi dalās 7 municipalitātēs un sīkāk 100 barangajās. Provinces galvaspilsēta ir Sanhosē.


Divkrāsainais tamarīns

Divkrāsainais tamarīns (), ko dažkārt dēvē par Brazīlijas kailsejas tamarīnu, ir kritiski apdraudēta primātu suga, kas sastopama Brazīlijas Amazones lietus meža ierobežotā apgabalā. 2005. gadā tas tika nosaukts par Manausas pilsētas, Brazīlijā, talismanu. Šī Suga ir apdraudēta, jo palielinoties Manausas pilsētai, sarūk lietus mežu platības kurās dzīvo šis primāts.


Patellīnas

Patellīnas (Patellina) ir foraminīferu ģints patellinīdu dzimtā. Ģinti 1858. gadā izveidoja angļu naturālists Viljams Kroufords Viljamsons. Ģints tipiskā suga ir Patellina corrugata. Patellīnas dzīvo no krīta perioda (Aptas laikmets) līdz mūsdienām. Šī ir kosmopolītiska ģints.


Sandra Pētersone

Sandra Pētersone (dzimusi ) ir latviešu ekonomiste un politiķe — Talsu novada domes deputāte, Talsu novada domes priekšsēdētāja vietniece un Kurzemes plānošanas reģiona padomes locekle. Bijusī Talsu novada domes priekšsēdētāja.

1991. gadā absolvējusi Latvijas Universitāti, iegūstot maģistra grādu tirdzniecības ekonomikas specialitātē. Pirms iesaistīšanās politikā, S. Pētersone vadīja Laucienes pansionātu.

2020. gada 13. jūlijā, S. Pētersoni Talsu novada dome ārkārtas sēdē ievēlēja par domes priekšsēdētāju.

2022. gada 7. novembrī Talsu novada domes deputāti lēma par Talsu novada domes priekšsēdētājas Sandras Pētersones atbrīvošanu no amata.

2024. gada 13. februārī Talsu novada pašvaldības domes ārkārtas sēdē par pašvaldības domes priekšsēdētāja vietniekiem tautsaimniecības un administratīvajos jautājumos tika ievēlēta Sandra Pētersone un Dainis Karols.


Patellina corrugata

Patellina corrugata ir foraminīferu suga spirillinīdu kārtā un patellinīdu dzimtā. Sugu 1858. gadā aprakstīja angļu naturālists Viljams Kroufords Viljamsons. Patellina corrugata ir patellīnu ģints tipiskā suga. Tā ir izplatīta Vidusjūrā, Marmora jūrā un Melnās jūras dienvidu daļā, Atlantijas okeānā, Meksikas līcī un pie Kubas, Ziemeļu Ledus okeānā, Baltajā jūrā, Hudzona līcī, Indijas okeānā, Persijas līcī, Dienvidķīnas jūrā kā arī Klusajā okeānā, pie Japānas un Jaunzēlandes u.c.


Parastais slotzaris

Parastais slotzaris (Sarothamnus scoparius) ir augu suga slotzaru ģintī. Tās dabiskais izplatības areāls ir Eiropas vidus un dienvidu daļā, taču suga dekoratīvo īpašību dēļ ir plaši ieviesusies arī citās teritorijās, kur tā pārgājusi savvaļā. Latvijā tas ir reti sastopams, savvaļā pārgājis augs, kas kādreiz, galvenokārt Kurzemē, stādīts mežu ceļmalās un laucēs dzīvnieku piebarošanai ziemā.

No atsevišķiem eksemplāriem līdz dažāda lieluma grupām aug sausos priežu mežos, ceļmalās un izcirtumos smilšainās augsnēs.


Johanness Nemms

Johanness Nemms (; dzimis , miris ) bija Igaunijas armijas ierindnieks.

Johanness Nemms bija Igaunijas brīvības cīņu dalībnieks kaujās pret landesvēru, Igaunijas Brīvības krusta II šķiras kavalieris. Guvis ievainojumu, sagūstīts un nogalināts pie Stopiņu muižas Salaspils apkaimē. 1919. gada 20. aprīlī pārapbedīts Peltsamā kapos. Johannesa Nemma vārds iegravēts uz Peltsamā Brīvības kara pieminekļa.


Vīraka ceļš

Vīraka ceļš bija Seno laiku zemes un jūras ceļu tīkls, kas savienoja Āfrikas Raga un Dienvidarābijas reģionu ar Vidusjūras baseinu. Pa šo ceļu Levantes reģionam tika piegādātas smaržvielas (piemēram, vīraks un mirres), garšvielas un citas luksuspreces. Ceļš vislielāko uzplaukumu piedzīvoja no 3. gadsimta p.m.ē. līdz m. ē. 2. gadsimtam, kad uz ziemeļiem devās milzīgas, līdz pat 3000 kamieļu lielas karavānas. 2005. gadā vīraka ceļa seno pilsētu atliekas Izraēlas Negevas tuksnesī tika iekļautas UNESCO Pasaules mantojuma sarakstā.


ASV Pilsoņu karā izmantoto ieroču saraksts

Amerikas pilsoņu karš, militārais konflikts kurš norisinājās ASV starp Savienības un konfederācijas spēkiem, notika no 1861. līdz 1865. gadam. Kara laikā abās pusēs tika izmantoti dažādi ieroči. Šie ieroči ietver tuvcīņas aukstos ieročus, piemēram, nažus, zobenus un bajonetes, šaujamieročus, piemēram, šautenes, musketes, aizmugures lādējamos ieročus un magazīnas ieročus, dažādus artilērijas ieročus, piemēram, lauka lielgabalus un aplenkuma lielgabalus, un jaunus ieročus, piemēram, agrīnā modeļa granātas un mīnas.

Amerikas Pilsoņu karš bieži tiek dēvēts par vienu no pirmajiem "modernajiem" kariem vēsturē, jo tas ietvēra tajā laikā vismodernākās karadarbības tehnoloģijas un jauninājumus. Daži no Pilsoņu kara sasniegumiem un jauninājumiem ietvēra kara materiālu masveida ražošanu, šaujamieroču masveida un Minjē lodes izmantošanu, magazīnas šaujamieroču un metāla patronu parādīšanos, transporta dzelzceļus ar bruņotām lokomotīvēm, bruņukuģus, zemūdenes, vienu no pirmajiem gaisa korpusa izmantošanas gadījumiem gaisa izlūkošanai, saziņai (īpaši telegrāfam), medicīnas sasniegumiem un iepriekšējo gadsimtu militārās taktikas pakāpeniskajai lejupslīdei.


Kipras Karaliste

Kipras Karaliste (, , , ) bija krustnešu valsts, kas tika izveidota Kiprā Trešā Krusta kara laikā 1184. gadā un pastāvēja līdz 1489. gadam.

Musulmaņu Latīņeiropas austrumu kontinentālo īpašumu sagrābšana 1291. gadā un Kipras un Dženovas karš 14. gadsimta pirmajā ceturksnī radīja apstākļus Karalistes ekonomikas pakāpeniskai marginalizācijai. Epidēmiju, emigrācijas un musulmaņu pirātu uzbrukumu rezultātā salas iedzīvotāju skaits 14. gadsimta beigās samazinājās piecas reizes — līdz 100 000 iedzīvotāju. No 1347. līdz 1348. gadam visas grieķu zemes nomocīja mēris. "Kipras hronikā" atrodama ziņa, ka 1348. gadā "par grēkiem Kungs sūtīja mēri, kas iznīcināja pusi salas iedzīvotāju".

Jaunais 1373.–1374. gada Kipras un Dženovas karš (kas sekoja pēc karaļa Pētera I slepkavības) tā iedragāja karalistes ekonomisko un politisko stāvokli, ka Kiprai tika pilnībā atņemta jebkāda ietekme ārpolitikā.

Mamļuku iebrukuma rezultātā Kipras Karaliste no 1426. gada atradās vasaļa pakļautībā Ēģiptes sultānam, kuram tai bija jāmaksā ikgadēja nodeva. Venēcijas tiešais iebrukums palīdzēja likvidēt Kipras vasaļu atkarību no Ēģiptes sultāniem, kas tika izveidota 1426. gadā, taču Venēcija vairs nespēja novērst Osmaņu impērijas draudus.


Edesas grāfiste

Edesas grāfiste (, ) bija pirmā krustnešu valsts, ko nodibināja Pirmā Krusta karagājiena laikā un kuras galvaspilsēta bija Edesa (tagad Šanliurfa). Tā pastāvēja no 1098. līdz 1146. gadam.

Edesas krišana 1144. gadā bija pirmā lielā krustnešu valstu neveiksme un izraisīja Otro Krusta karu. Tomēr visus turpmākos Krusta karus pavadīja stratēģiska nenoteiktība un nesaskaņas. Otrais krusta karš pat nemēģināja atgūt Edesu, uzskatot, ka stratēģiski izdevīgāk ir ieņemt Damasku. Taču kampaņa cieta neveiksmi un Edesa tika zaudēta kristiešiem.


Senfranču valoda

Senfranču valoda () ir romāņu dialektu kopums, ko izmantoja teritorijā, kas aptuveni atbilst mūsdienu Francijas ziemeļu vidienei no aptuveni 10. līdz 14. gadsimtam. Tā radās, attīstoties latīņu sarunvalodai, ko ietekmēja senfranku valoda.

Vēlāk senfranču valoda pārtapa par vidusfranču valodu. Šī periodizācija tika ieviesta mūsdienās un zināmā mērā ir tradicionāla. No pašu dzimtās valodas runātāju viedokļa šī evolūcija bija tikai tikko vai pilnīgi nenošķirama, jo latīņu valoda pakāpeniski un ilgstošā laika posmā pārtapa franču valodā, tāpēc atšķirības starp dažādiem valodas attīstības posmiem bija vienkārši nemanāmas.

Senfranču valoda būtiski atšķīrās no mūsdienu franču valodas fonētikas un gramatikas jomās.


Latīņu sarunvaloda

Latīņu sarunvaloda jeb vulgārā latīņu valoda (pašnosaukums — sermo vulgaris) bija latīņu valodas sarunvalodas paveids, kas bija izplatīts Itālijā un vēlāk arī citās Romas impērijas provincēs. Tā ir pretstats rakstītajai literārajai valodai. Tieši sarunvaloda (nevis klasiskā latīņu valoda) ir romāņu valodu priekštece.

Latīņu sarunvaloda savu vislielāko ģeogrāfisko izplatību sasniedza mūsu ēras 3. gadsimtā, Romas impērijas maksimālās ekspansijas laikā. No 3. gadsimta beigām un jo īpaši no 5. līdz 7. gadsimta, Lielās tautu staigāšanas laikā, tautas latīņu valodas areāla lingvistiskās robežas ievērojami saruka. Piemēram, Ziemeļāfrikā latīņu valodu pilnībā aizstāja arābu valoda, bet Lielbritānijā — ģermāņu dialekti (lai gan vietējai latīņu valodai bija ievērojama ietekme uz vietējām ķeltu valodām). Reģionus, kuros pakāpeniski izzuda latīņu valoda (Panonija, Illirija, Britānija, Ģermānija, romiešu Āfrika), apzīmēja kā Romania submersa.


Proton Mail

Proton Mail ir tīmekļa e-pasta pakalpojums ar šifrēšanu, ko 2013. gadā izveidoja CERN darbinieki. Serveri un galvenā mītne atrodas Šveicē.

Proton Mail atšķiras no daudziem citiem pasta pakalpojumiem ar iespēju šifrēt e-pastu, pirms tas tiek nosūtīts uz serveri. E-pasti starp Proton Mail lietotājiem vienmēr tiek šifrēti automātiski. Proton Mail e-pasta ziņu, kas nosūtīta saņēmējam, kurš izmanto citu pakalpojumu sniedzēju pakalpojumus, pēc klienta pieprasījuma var šifrēt vai arī to var nosūtīt nešifrētu. Šifrēšanai tiek izmantots AES-256 algoritms ar paroli, kas jāzina gan adresātam, gan sūtītājam. Saņēmēja saņemtajā e-pasta ziņojumā ir saite, kas novirza uz Proton Mail serveri. Noklikšķinot uz saites, saņēmējs ievada paroli, kas ļauj nolasīt ziņojumu.


Kaukāza āboliņš

Kaukāza āboliņš (Trifolium ambiguum) ir daudzgadīgs tauriņziežu dzimtas lakstaugs. Tā dabiskais izplatības areāls ir Krima, Ziemeļkaukāzs, Krievijas dienvideiropas daļa, Turcija, Irāna un Irāka. Suga ir introducēta Jaundienvidvelsā un ASV.